Min Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang – Thechinlandtoday\nMin Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang\nadmin July 16, 2021 Leave a Comment on Min Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang\nNaite ah ralhrang SAC nih UN ah Myanmar palai U Kyaw Moe Thun cu Myanmar ah kuat dingin US cozah sinah halnak ca an kuat. Hi ralhrang halnak ca kong he pehtlai in VOA nih cun US Cozah sinah an ruahnak an hal hna tikah a tanglei bantukin email in lehnak an tuah.\n“Myanmar ah ralkap nih nawlngeihnak na lak i democracy phung an buarmi cu UN ah Myanmar palai U Kyaw Moe Thun nih a cohlang lo i vawleipi theih in Myanmar ram caah a dirh ngammi hi US nih kan thangthat. US hi Myanmar mipi hna leiah a dir peng ko langhternak caah U Kyaw Moe Thun telh in Myanmar ram ah democracy a um than khawh nakhnga aa zuammi bu le pumpak hna he pehtlaihnak kan tuah peng lai. Myanmar mipi hna cu kan bawmh hna lai i ralhrang nih a ruang um loin an tlaihmi hna thlah ding le an tuahmi thatlonak vialte ngol dingin zongin kan hal fawn. Nawlngeihnak an lak hnuin kumtlinglo ngakchia telh in rammi 900 leng thah an si, democracy caah a cawlcangmi tampi tlaih le khih an si fawn. Hihi zeihmanh sullam a ngei lomi a si. Myanmar ram ah a dikmi democracy a um than khawh nakhnga ramkip nih kan i zuam lai i ralhrang SAC cungah dantatnak zong kan tuah chin lengmang lai” tiah US ramleng vuancizung in chimnak nawlngeitu nih VOA sinah lehnak ca a kuat hna.\nU Kyaw Moe Thun nih cun Feb 1 ah ralhrang nih nawlngeihnak an lakmi cu a cohalng kho lo Feb 26 ah UN meeting pi ah Myanmar mipi hna leiah a dirnak kong a phuan. Cuticun Feb 27 ah ralhrang SAC nih U Kyaw Moe Thun cu a rian in kan chuah tiah cathanh an chuah colh. Cu lawng si loin anmah minung a simi Bohmu Aung Thu Shing cu U Kyaw Moe Thun aiawhtu kan khanh tiah an ti fawn. Asinain atu tiang UN nih ralhrang SAC palai cu an cohlang lo i Myanmar aiawh in U Kyaw Moe Thun cu UN meeting ah a kai peng rih. Aho deuh hi dah an cohlang te hnga ti cu a ra liomi September, 2021 ah a fiang te lai, tiah theih a si.\nCredit: VOA (TCP)\nRalhrang Hriamnam Hmang Loin Pulrai Tu Mipi Sin Ah A Karh Khawh Nak Dingah An Tawlrel Cuahmah →\n← A Poi Tuk Hringhran E Kalaymyo Cu Ral He Zawtnak He A Den Ko Hna Hi Teh


2020 Rampi Thimnak Ah NLD Party Nih Cozah A Tlaih Lo Cun Kan Ton Ding Mi – Chin World News Evening\n2020 Rampi Thimnak Ah NLD Party Nih Cozah A Tlaih Lo Cun Kan Ton Ding Mi\n2020 Rampi thimnak ah NLD Party nih Cozah a tlaih lo ahcun kan ton ding mi: 1. 2008 phunghram a fek chinchin lai. 2. Hluttaw ah ralkap palai 25% nak in an karh kho. 3. Phunghram cu a min in an remh lai nain a fek deuh mi phunghram tu an chap lai. 4. Tlang cung miphun lak ah caan tha lak nak ah an hman lai.\n5. Democracy an chim ve lai nain anmah ralkap fian ning lawng in democracy ser an timh lai. 6. Tlang cung miphun le Federal uknak lam caan an sauter lai. 7. Mah le ramkulh ca ah ralkap minung deuh kha chief Minister an khenh hna lai.NLD nih Mah te in ramkulh Chief Minister i thim ding ti mi hi a duh lo ruang ah a kham mi si lo in ralkap 25% hluttaw ah an um rih ruang ah hi mah te in Chief Minister i thim hi a him rih lo a ti caah a hnon chung mi a si. Hihi thei peng.\nRelchih: 2020 rampi thimnak ah vote pek i palh hrimhrim hlah aw: 2020 rampi thimnak kan van naih cuahmah cang bantuk in Nal prophet bantuk in ramkheel an rak in tuah hnawh deeng cang hi. Na zumh sual ah cun mah le mah, miphun le ram harnak pek bak a si ko lai hi.\nNal Prophet bantuk in ramkheel tuahtu ding hna nih na sin i politic an rak tuah tik ah zumh awk tlak lo an sinak cu: 1. Hluttaw ah ralkap 25% thawl lo in federal kan ser khawh ko an ti lai. 2. Tlangcung miphun dang hna zong nih anmah le miphun cio an vote hna an in ti hna lai. a sinain zeidah a cang ti kha an in chim duh hna lai lo. 3. Ralkap Party he an i naih niam ngai lai. 4. Ralkap a doh kho tu bik NLD party thlak kha an i hmai thlak lai.\n5. Mipi lawng fumtom khawh an i zuam lai i anmah hruaitu an fumtom kho lai lo. 6. Suu Kyi hna cu ICJ ah taza an cuai mi a si an in ti hna lai. 7. NLD cozah nih federal a duh lo, a au pi lo an in ti hna lai. 8. Kawl Party an si an in ti hna lai. A cung lei langhter mi pariat hmang in na sin ah politic a rak tuah mi cu, zei bantuk minung le Party an si zong ah nal prophet nih aa kan hlen tiah theih cia ko.\nVote pek ding tiah aa tlak mi hna cu: 1. An palhnak na langhter tik ah an i lawm lai i kan i zuam lai tiah an kamh hna lai. 2. Hluttaw ah ralkap 25%thlak aa zuam mi 3. Phunghram remh aa hmaithlak mi Hi hna hi rak zum ko hna law vote pek ding in rak i ready ko. Na palh hrimhrim lai lo. Credit: The Voice Of Democracy\nCu Tluk Lainu Muidawh Le Pumrua Ṭhat Le Ṭawk Ṭhat Khawh Cu Dah (Video He)\nMiphun Min Hmangin Ramkhel Le Party Dirh Hi Miphun Dawt Si Lo


Hohmanh Tah Lo Ding: Chantlung Dawtnak Hrifek – Thawngrelnak & Zohnak\nHohmanh Tah Lo Ding: Chantlung Dawtnak Hrifek\nSeptember 14, 2018 admin THEIH TLEI 0\nPa Hmun a fanu te a zoh poh ah a thinlung hi kuaiman dih a zal tawn.Thin Hnem hi holh aa hrawtka kumthum fai a si.Ruah loin a vun i hlauh caan ah Nunu ti in a hlam ttheu tawn.Aho hi ka nu a si ti a hngal rih lo.Ka nu zeitin um ti zong a hngal lomi Thin Hnem zoh ah lungthin a khoih tuk tawn. “Papa nunu tah khoi ah a um” kei cu nunu nih daw lo e, nunu ka ngai tuk a ti tawn.\nSunghno nu zuuntlem in a hraam riangmang mi Thin Hnem bang hi vawlei ah ngakchia zeizat dah nu van hai in an hraam ve hnga mu. A pa nih ka fa veimu, nunu cu hika vawlei ram ah hin a um ti lo e, Thin Hnem le papa kha a nunu nih a dawt tuk hna. Pa Pathian nih nunu kha hi hmun vawlei um a sianh ti lo caah a lak cang. Amah sin ah kan kal te lai cu tiah a hnemh tawn.\nHmun Lian le Bor Chin hi Hakha sianginn an kainak in a hngalmi an si.Pa Hmun hi mi nuntluang, mi daidam, pa za a si. An khaan ah lengkip nih an zelh len vemi a si. Bor Ku zong hi khuapi fa aa hngalhnak ah a titsa te a ttha i mi nunnem a mithmai hi a panh zungzal ve.Cathiam si, mui ni dawh, zia nih tthat, vaal za nih an cuanh lenmi a si.\nAn sianginn ahcun Tlang chokhlei bang ho phentu ngei lo in a langsar vemi a si. Pa Hmun le Bor Ku hi an khaan ah cathiam bik an si. Pakhatnak le pahnihnak hi an i chang tawn.Tangkua an kaitti, tanghra an vun phan. An kar ah hngalh loin dawtnak thlaici a kheu. Bor Ku nu le pa zong nih Pa Hmun cu an dawt tuk i Bor Ku caah ti in saduh an that len ve.\nA nu le pa hi mi ngei le Pathian aa bochan tukmi an si. Tanghra cu an phi i Pa Hmun khuatlun ding a si cang. Zanthla pa vang tang ah Bor Ku le Pa Hmun an caah bia fianh a har. Zan dang a lo lo, holh loin an i zoh nain an lungthin in biaza an i ruah.Pa Hmun nih pacancuh in biahram a van domh.\nBor Ku, nangmah hlei cun ka caah aho leng hmanh hi lawmhnak pe khotu an um lo. Asinain kei cu ka sining na hngalh bang in nang he conak dingah cuai ka thlai i ka thling lo e. Bor Ku cu mifim aa hngalhnak ah Pa Hmun sining cu a fiang tuk i ka dawt ka tta veimu na thachia hlah Pathian sin ah thla kan cam lai.\nKhua ah ka va tlung lai i mah cun nan kan hal te lai. Ka nu le pa zong nih a tthatnak in an in leh ko hna lai. Puai tuahnak zong a zeipoh Pathian nih a khan ko lai, a van ti. Pa Hmun thinlung cu lawmhnak in a khat.Khua ah a tlung i tlawmpal ah a nu le pa le chungkhat cingla rual nih Bor Ku nu Le pa cu an len kai hna.\nBiattha in an leh hna. Pa Lian cu thawng theih lai a ttihpah aa ngaih pah uite ekchuak ko khi a lo. Tlawmpal ah Puai cu an tuah. Bor Ku cu a dawtbik mi Pa Hmun he zungzal thih tiang lengtti dingin an ruun inn cu an chuah tak riangmang. Khuapi fa ngaite khuate i khuasak cu a chaiha ngai ve.\nMi fanau an inn i rawl chumh ti khing bal lo. Thil duh tawk aa thlengmi atu cu harnak lei ah a caan hman hram a thawk ve cang. Nain vuivai lo tein a dawt bikmi he an um khawh cu a caah a sunglawi bik a si. Pa Hmun nau le a nu le pa zong nih an dawt tuk hringhran.\nTlawmpal an um ah nau a hung cuang i thlano a theih ka cu a ing-ai hi celh chuak a si lo.Amah nakin Pa Hmun hi a zualhma khun rua ti awk in. A nule nih U Bor caah tiin heh tiah ramtang thingthei an hmuhmi poh an van put. A pa hi rapchiah le ramleng chuah huam ngai i zuva, sapherh hi cat lo meicung ah an i chiah.\nBor Ku cu a fim tuk ve pa Hmun nau a hniang bik pa Lia Ceu hi aa komh i amah he nitin an um. A eimi poh a pek i tolek ah a hman. A nu le pa zong nih cini, cawhnuk bu le ei din hi an kuat lengmang. Pa Hmun far le zong nih U Bor an ti i an dawt tuk.\nBor Ku hi cu kan caah khuazing bantuk a si tiah Pa Hmun nu nih innpa chakthlang sin ah a thangthat tawn. Mah kum cu an pahnih in tanghra zong an awng i Borku pa nih Vok in an nupa cun an lawmhpiak hna.Bor Ku cu a thla hung cang ziahmah.Nau ngaih lai a nai cang.\nAn khua le Hakha hi aa hlat ngai i ke in kal ahcun nikhat kal bak a si. Pum lawng lo caah cun a fawi lo. Sii-inn i nau ngaih a hau lo hawidang zong khuate ah pei an ngeih cio ko cu a ti i Bor Ku nih khual kal cu a duh lo.\nVoikhat zan cu an nu pa tein tlingkhan cung ah saduh za an that. Nau te mui hmuh lai an i ngaih tuk Pa Hmun nih a paw te a muai nau cawl thawng a ngaih tawn. Pa Hmun nih pate siseh ti a duh, Bor Ku nih nute a duh ve.Pa Hmun nih a paw a van ngaih i ummh! Pate bak si a van ti Bor Ku nih kal.. nute si ko cuh a ti Pa Hmun cu a liang ah din tein a hei bengh.\nMah zan cu thlapa a vang i zantlai hnu kingriang mang tein fiakfai a hram. An pahnih tein bia an i ruah i ruah lo piin Bor Ku nih U Hmun leng ah tthu usi a ti. A dawtbikmi thaisung bia el siang loin an inn leng varanda ah khua cuanh pah in lungum bia an i ruah.\nMah lio ah Bor Ku nih ruah loin a hunchimmi nih Pa Hmun umtu a sualsan. Ka dawt U Hmun ruah loin hei Liam ning law leeng dang ttang na pom hnga maw? Ka dawtbik mi Bor Ku mah bia cu ziah hme na chim. Ka ttihtuk chim ti hlah nang cu ka thihtiang zungzal dawtu ah kan thimmi na si.\nDawt, kan biakam hi hmunhram seh a ti. U Hmun inn tual ah ka pua law ka chawhpi ta a si. A Pawpi he cun zantlai thlavang tang ah an i pua i duhdawtnak biaza an phai. Asinain Bor Ku a nun khing a rit, a umtu hman lo a lungleng mi a lo.\nA caan ah a biapeh lo in a hmailei khi dai tein a zoh. A mithmai, zan thlapa nih a van ceuh i a caan ah a sam fa tete a hmai ah an hung tla. Pa Hmun nih a van zoh i Bor Ku biangki cungin mitthli fim tete a tlak ziahmah khi a hun huh. Ka dawt Bor Ku na ka zum lo maw nangmah lawng ka thinhnemtu tha bik na si a hung ti.\nA ttangnem ah a van pom i U Hmun na ka daw taktak maw tiah bia a van hal tthan. Umm, ngaknu tlangval hmanh an si ti lo nain tuzan cu an i dawtnak hi a thuh ning a lang chinchin. Hi tluk dawtnak sung hi hngar ngam lo bak an si ko. Asinain hmailei an ton lai ding thil hi hngalcia sehlaw mu zeitluk vanchia dah kan si an ti len hnga.\nMah zan cu a king i a daihnak nih a khuh a caan ah uico boa thawng khi khualu bo in a thang tawn.Zan a tlai cang. Zanttim 3:30 hrawng ah Bor Ku um awk hngal loin a nganfak i a hung hraam. Pa Hmun nu nih a ihnak khan in ka fa zeidah cang a ti. Pa Hmun cu a van i hlau ve i a nganfah a celh lo aa teng te le a hrumm ai i inn pa nih an chuah hnawh hna.\nZantai hnu ah an khua nau ngeihter thiammi an va auh, a si khawh tawk in aa zuam. Asinain a nau ngeih a har, nihnih tiang nau ngei kho loin a um. Mi fanau zoh bak ah celh ding a si lo. A ai, a hrum, a celh hrim lo Pa Hmun le a nau pate nih a hra tein an umpi. A nu nih heh tiah Lai Arti a empiak.\nMinung ruahnak in lung a dong cang. Ti awk hngalh lo ah laang an ser i Thantlang lei an kalpi. A khuapi ti awk in Bor Ku thlah ah an hung chuak. An pastor nih khuachuah lai ah Pathian sin ah thla a cam i mah cun an khuallawn lam cu an thawk.\nA nganfah tuk caah ke chirhtah in an kal. Atu le tu an i din lam tanttim an phak ah a celh bak ti lo i mahka cun an i din. Ruah loin nau he lampi ah an i tthen. Nute a si Pa Hmun nih naute cu a van tuamhlawm i a nu cu a hmuhsak, Dawt nangmah nih min i sak a ti i Par Hlei Sung a sak.\nSunghno a nu nih nausem te cu hnukthlum a van dinh.Lampi nau ngaih kan ti cu zeiti van thlopbulnak zong cu a um lo. Ruah loin a nu cu thi nih a sah i mithmuh bak ah a titsano tete a rau ziahmah i a mit hmanh fiang in a au kho lo.\nA tha a dih ziahmah i ka dawtbik mi pa Hmun na caah ka tling lo e.Sau hmanh lungduh in kan lengtti manh lo. Par Hlei Sung hi rak daw cikcek mu ka dawt a ti. Ka nu le ka pa zong an ngaih rak chia hlah seh. Van sui ram in ka rak in donte hna lai a ti. A tumval pa kutza tlaih buin a nunnak thaw te cu a cat riangmang.\nAw hi maw nunnak hi a si. Kannih pafa hi dah ngai kan van va chia dah mu a ti. Par Hlei Sung a zoh poh ah dawtu a pa cu a mitthli he a hraam tawn. A dawt bimi sin a biakam bangin a thih tiang Bor Ku caah zumhtlak in a um.\nA tar tiang tangdang pom lo tein a dawt zuuntuar in lei dai ah ciamser ve e. Hi tluk dawtnak sung in aa dawmi an lenchan cu tawi hmanh sehlaw, an i duhdawtnak lungput cu atu in hmailei techin fapar tiang a hmun zungzal.\nChin Digest cauk ah Tlerlung (Melbourne)nih a ttialmi lak chinmi a si.\nCopy paste:Chinlung post\nReuters journalist pahnih kum 7 thongthlaknak kong ah Suu Kyi a holh ko cang


Nai-chai-lo.Miphun caah nun thaap dirmi kan si hi! – Hakha Cherry\nNai-chai-lo.Miphun caah nun thaap dirmi kan si hi!\nTutan thimnak ah Chin State kan faiceukulh chungah NLD party nih teinak an hmuhmi kan cohlan. Nan teinak kan in hrawmpi hna. Hihi cu statement kan chuah te ko lai caah hivial in si ko seh.\nCucaah kan bia tawi ko seh Sehtan sal in luatnak kum 100 Darkhing kan tum bang miphun luatnak federalmahte-khuakhannak DARKHING kan tum khawh hlan tiang hi miphun-thangphawknak mei hi mit hin ti hlah seh!\nChirh khat zong hnu pil kan itim lo. Voi 100 kan tluk zong le voi 101 kan tho lai. Luatnak lam dang a um lo. Kan biartunglet in hmai ah fong ko hna usih! Joshua hmaiah Bawipa a dir bang kan hmai ah Bawipa a dir ko.Kan tei hrimhrim te ko lai!By-Salai Ceu Bik Thawng\nKan duh bikmi Cozah a kai hnu ah Refugee si peng hi a phung si maw?\nChin party ai timi zong nih Chinram ah hram an bunh awk a si, Yangon hram bunhmi cu Kawl party tiah auh an hau ve lai.


Kawlram Buainak Kongah Thawngpang Tling Taktak! Kawlram Hi Thinpang A Si Cang! – Chin 11 News\nKawlram Buainak Kongah Thawngpang Tling Taktak! Kawlram Hi Thinpang A Si Cang!\n𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠: Suu Kyi le President Win Myint an tlaih hna hnu i, CDM mipi nih duhlonak an langhternak hmunhma a si mi Yangon khualipi ah le a dangdang ramchung khuapi kipah ralkap an chiah (deploy) hna hnu le bangin cun ka thin lawng a phang ko cang, tiah Special Rapporteur Tom Andrews nih a chim.\nTuanbia kan zoh tikah, a tu bantukin ralkap a hman hna caan paoh ah thahnawnnak a tuah, minung a tlau thaimi an tam, minung tor le cheng in tlaih an si zungzal. CDM a tuahtu an karh chinchin ve rup in ralkap a hmanmi hna zong an tam chinchin ve cang tikah, ralkap nih minung tamdeuh a thah khawh hna, ti mi ka hmuh tikah ka lungre a thei ngaingai ko cang, tiah Andrews nih a chim.\nWednesday i duhlonak langhter ai timmi CDM pawl cungah tlaihkhih asiloah fahnak pek hrimhrim lo dingin Myanmar ralkap pawl hi ralrin nan pek cio dingah kan sawm hna, tiin Andrews nih vawleicung cozah vialte sinah thawngthanhnak a tuah.\n𝗡𝗮𝗺𝗵𝗻𝘂𝗹𝗻𝗮𝗸 (𝗥𝗲𝗽𝗿𝗲𝘀𝘀𝗶𝗼𝗻) 𝗵𝗶 𝗰𝗼𝗽 𝗹𝗲 𝗰𝗶𝗹𝗵 𝗶𝗻 𝗮 𝗱𝗼𝗻𝗴𝗵 𝗵𝗿𝗶𝗺𝗵𝗿𝗶𝗺 𝗮𝘄𝗸 𝗮 𝘀𝗶 𝗰𝗮𝗻𝗴: Myanmar mipi hna an zalonnak (liberty) le an nuhrincovo (human rights) cung nihin tiang namhnulnak an tuahmi hi cop le cilh in a dongh hrimhrim awk a si cang. Myanmar mipi cungah fahnak an tuahmi ruangah zeibantuk rengsang an va si pek ah, tuanvo (chimhhrin) laakter an si tengteng lai. Cucaah, mipi cung fahnak huah dingin nawl an chuahmi paoh cu ralkap pumpaak cio nih nan zulh hrimhrim awk a si lo, tiin Andrews nih ralrin a pek hna.\nPhunghram zuul in, asiloah thinglung thatlei i laak in ralkap nih thisen taitai cu a chuahter lai lo, ti hi kan i bochan kho ti lo. Cucaah, Myanmar ralkapbawibik cungah biachim khawhnak nawl (influence) a ngeitu paoh nih cun buainak le tlaihkhihnak a tuah nakhnga lo nan thloah cio awk ah ka duh, tiin Adrews nih a chim.\n𝐈𝐧𝐭𝐞𝐫𝐧𝐚𝐭𝐢𝐨𝐧𝐚𝐥 𝐛𝐮𝐬𝐢𝐧𝐞𝐬𝐬 𝐩𝐡𝐮 𝐳𝐚𝐰𝐧𝐠 𝐜𝐚𝐰𝐥𝐜𝐚𝐧𝐠 𝐜𝐢𝐨 𝐝𝐢𝐧𝐠𝐢𝐧 𝐤𝐚𝐧 𝐬𝐚𝐰𝐦 𝐡𝐧𝐚: International business community zong nih cop le cilh in Myanmar cungah action tuah dingin kan sawm hna.\nMyanmar ah ralkap nih aana an ting (takeover) mi kong tuanvo latu dingah an sermi State Administrative Council ah IBC nih nan aiawhbiachimtu pawl thlah hna u law, hi bantukin (ralkap lei nih) buainak lam an zulh peng ko ah cun Myanmar ah business tuah kan maak lai, tiin nan duhnak langhter dingin kan sawm hna, tiah Andrews nih IBC cu a chim hna.\nCu ti nan va ti hna tikah hin, Business le Human Rights kong i UN nih ai hmanmi phungning tein nan va ti hna lai i, a tu bantukin nuhrincovo faaktuk in a hnursuan cang caah, businesses le investors pawl nih Myanmar ralbawi he rian an tuanti mi vialte an hrawh than awk a si. Ralbawi pawl kan zohsawh hna caan hi a sau tuk cang. Hnungtolh dingin vun hnee cio hram hna u. Myanmar mipi kut ah nawlngeihnak (power) khirh than dingin vun soilem ve hna u, tiin Andrews nih a sawm hna.\n𝗦𝗽𝗲𝗰𝗶𝗮𝗹 𝗥𝗮𝗽𝗽𝗼𝗿𝘁𝗲𝘂𝗿, 𝘁𝗶𝗺𝗶 𝗰𝘂 𝘇𝗲𝗶𝗱𝗮𝗵 𝗮 𝘀𝗶?: Special Rapporteurs pawl hi Human Rights Council nih ai ngeihmi Speicial Procedures (tuahphung) he ai pehtlaimi minung an si hna. Annih hi zeibantuk cozah asiloah phu (organization) hmanh ai pehtlaimi an si lo. Mahtein zaanghleicawi in rian a tuanmi an si. Annih hi UN staff member zong an si lo, cun lahkhah zong ai ei fawn lo. 1992 tein khan Commission on Human Rights nih Myanmar i human rights kong tuanvo latu dingah Special Rapporteur rian hi an thok cang. 2014 le 2016 in khan hi riantuannak hi kaudeuh in an kalpi cang. https://news.un.org/en/story/2021/02/1084882 Credit : Chelsea Bawi


Trump:Ruang ah meithel kah in’A thih minung kong ah thawngpang fiang. – Lai Lungrawn Post\nJanuary 7, 2021 January 7, 2021 admin Hmuhning\nThawngpang Thar Katial cawk lailo caah a hramthawknak in an buainak tiang long ka tial rih lai. Rian to the flood lord. Tuchun Congress nih innrang riantuantu vialte hmunkhat tawntinak an tuahmi ah kha Trump nih January ni 6 ah kan ni tawng hna lai tiah bia a rak cah hna kha a si. Cu lioah Congress Joint kha an awt ve a si. Trump nih 1.5millions lakah bia achim kha a si. Cun Congress nih Meeting cu an vun tuah I, state Electoral College vote kha an vun kalpi state pakhat hnu pakhat. Alabama in Alaska in Arizona an vun phan cu lioah cun Mike pence nih Electoral college vote cu ka hnawn lailo a ti.\nTrump duhnak he ai kalh in a vun kalpi kha a si. Ca tuahning in a vun kalpi kha asi. Cun Arizona caan kha a vun phan ai, cu lioah ah cun Mike pence nih a hna a tla lomi nan um um dohkalh tu a vun ti, minung pakhat innrang aiawhtu nih keimah nih ka doh a vun ti. Cu ti a siah nangmah cu dohnak nawl na ngeilo caah Senate nih dirpitu minthut piakmi na ngei maw a vun ti, aw ka ngei a vun ti. Cu lioah cun Texas cakei Ted Cruz cu a hung dir an lau dih, an kut an benhpiak a dirkamh tu House aiawhtu minung he Senate he an vun dir dih kha a si.\nCu tikah Arizona state cu dohtu a vun dir kha a si. An tam taktak suimilam pa hnih hrawng a vun ceih hnu ah Khan a si cang. An I al canha caah dirkamh tu an tam cang caah an buai kha asi cang. Cun a dangah ka vun tli ta lai. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in. Thawngpang Thar Katial cawk lailo caah a hramthawknak in an buainak tiang long ka tial rih lai. Rian to the flood lord.\nTuchun Congress nih innrang riantuantu vialte hmunkhat tawntinak an tuahmi ah kha Trump nih January ni 6 ah kan ni tawng hna lai tiah bia a rak cah hna kha a si. Cu lioah Congress Joint kha an awt ve a si. Trump nih 1.5millions lakah bia achim kha a si. Cun Congress nih Meeting cu an vun tuah I, state Electoral College vote kha an vun kalpi state pakhat hnu pakhat. Alabama in Alaska in Arizona an vun phan cu lioah cun Mike pence nih Electoral college vote cu ka hnawn lailo a ti. Trump duhnak he ai kalh in a vun kalpi kha a si. Ca tuahning in a vun kalpi kha asi.\nCun Arizona caan kha a vun phan ai, cu lioah ah cun Mike pence nih a hna a tla lomi nan um um dohkalh tu a vun ti, minung pakhat innrang aiawhtu nih keimah nih ka doh a vun ti. Cu ti a siah nangmah cu dohnak nawl na ngeilo caah Senate nih dirpitu minthut piakmi na ngei maw a vun ti, aw ka ngei a vun ti. Cu lioah cun Texas cakei Ted Cruz cu a hung dir an lau dih, an kut an benhpiak a dirkamh tu House aiawhtu minung he Senate he an vun dir dih kha a si. Cu tikah Arizona state cu dohtu a vun dir kha a si. An tam taktak suimilam pa hnih hrawng a vun ceih hnu ah Khan a si cang. An I al canha caah dirkamh tu an tam cang caah an buai kha asi cang. Cun a dangah ka vun tli ta lai. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in.\nCu ti a siah nangmah cu dohnak nawl na ngeilo caah Senate nih dirpitu minthut piakmi na ngei maw a vun ti, aw ka ngei a vun ti. Cu lioah cun Texas cakei Ted Cruz cu a hung dir an lau dih, an kut an benhpiak a dirkamh tu House aiawhtu minung he Senate he an vun dir dih kha a si. Cu tikah Arizona state cu dohtu a vun dir kha a si. An tam taktak suimilam pa hnih hrawng a vun ceih hnu ah Khan a si cang. An I al canha caah dirkamh tu an tam cang caah an buai kha asi cang. Cun a dangah ka vun tli ta lai. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in. Cu ti a siah nangmah cu dohnak nawl na ngeilo caah Senate nih dirpitu minthut piakmi na ngei maw a vun ti, aw ka ngei a vun ti. Cu lioah cun Texas cakei Ted Cruz cu a hung dir an lau dih, an kut an benhpiak a dirkamh tu House aiawhtu minung he Senate he an vun dir dih kha a si. Cu tikah Arizona state cu dohtu a vun dir kha a si. An tam taktak suimilam pa hnih hrawng a vun ceih hnu ah Khan a si cang.\nAn I al canha caah dirkamh tu an tam cang caah an buai kha asi cang. Cun a dangah ka vun tli ta lai. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in. an kut an benhpiak a dirkamh tu House aiawhtu minung he Senate he an vun dir dih kha a si. Cu tikah Arizona state cu dohtu a vun dir kha a si. An tam taktak suimilam pa hnih hrawng a vun ceih hnu ah Khan a si cang.\nAn I al canha caah dirkamh tu an tam cang caah an buai kha asi cang. Cun a dangah ka vun tli ta lai. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in. Cun ai bia cu a kallhawh tilo caah hmunhnih in an um cang. Cu lioah Trump dirkamhtu nih heh an vun name hna kha a si tikah, police nih Flatally nu kha an kah sual a si kha a si. Ka vun pehthan te lai kaimanh deuh in.Jeseph Thawng Z Tling\nUSA rampi:Cu tih nung taktak asi cang’Pathian lung a fak ko cang hi.\nThantlangah Minung 20 Leng Convid-19 test An si I Azaw mi 8 Hmuah An si\nA miphun SAC ralhrang sin ah,A zuartu lainu muidawh na zia hi fih a nungtuk e\nThawngtha taktak Karen Hriamtlai pa4 nih Ralhrang an doh tti cang lai\nKawl ralhrang fah nak ngan taktak,An tong cang mipi nakin an har deuh cang\nRampi Ruahnak Petu Daw Aung San Su Kyi Eidin Hruk Aih Harsa


Trump Le Biden Final Debate Point Zeimawzat – Lai Lungrawn Post\nNorth Korea kong in, climate kong in health care in mipem kong in issue tam ngai a hal hna. Biden nih million in illegal mipem kan ngeihmi hna hi miphun sinak ka pek hna lai a timi nih an lung a lawmhter ve hna lai. Credit: Luther Tin Hre\nDr. Sa Sa Bialehnak; Salai Mang Hre Lian (Campaign Strategist, CNLD Hakha – Thantlang)\nDr. Sa Sa nih Chin miphun sin ah cakuat a ṭial mi Hakha le Thantlang peng ah an phawt dih mi ka hmuh. Chin miphun nih tutan thimnak ah zei bantuk Party dah thimfung pek a herh timi a langhter. A bik in ramkomh huap ramkhel Party le cozah a ser kho mi Party thimfung pek ding in Chin miphun dihlak sawmnak le forhfialnak a tuah. NLD thimfung rak pe uh a ti duhnak. Facebook le Online biaruahnak ah cun tleng ko in NLD thimfung pek ding ah a chim. Dr. Sa Sa nih ramkhel policy aa fian lo leng ah nihin Chin miphun nih ramkhel kan tuah hnawhchan mi phundang pi in thinlung a pialter khawh caah ka vun lehnak a si. Cun khat lei in Chin Party zohniamnak he pengtlang asiloah miphun ṭengnge lente i celh in ramkhel nan tuah a kan ti. A char mi cu NLD ah cun Chin miphun ṭengnge an tling dih. Mara zong, Lautu zong, Zophei le a dang vialte an in tel dih. Chin Party ah Mara an i tel ṭung lo. Minung ṭengnge hi pangpar bantuk a si. Pangpar cu lente ah i celh awk a si lo a ti.\nRamkheltu asiloah ramkhel kan tuah lai kan ti ahcun dirhmun pahnih fianglak in kan ngeih a herh. Pakhatnak ah miphun sinak fek tein i cohlan a herh. Pahnihnak ah cu na cohlan mi miphun lungput (amyothazi seidat) ngeih a herh. Chim duhmi cu miphun ah Chin maw, Kawl maw, Kachin maw ti in naa cohlan a herh. Chin tiah naa cohlan ahcun Chin miphun lungput (Chin Amyothazi Seidat) ngeih hrimhrim a herh. Kawl tiah aa cohlang mi nih Chin Amyothazi Seidat a ngei kho lo. CNLD nih Chin miphun ṭengnge le ṭhencheunak a aupi bal lo i Chin miphun ah pum khat kan sinak le Chin chung ah i funtomnak le lungrualnak tu hi a dirpi mi le a tlaihtleng a si.\nHi zawn ah hal awk a um mi cu ramkomh Kawlram cu tlangcung mi dihlak fonh in ser mi a si caah Chin lungput lawng cun a si kho lo. Pyitaungsu lungput ngeih a herh ti mi a si. A hman. Pyitaungsu lungput (seidat) cu zeidah a si. Pyitaungsu kan ser lio ah Panglong hnatlak ning in tlangcung mi dihlak i tlukruannak le mahte khuakhan lairelnak ngei in ramkomh kan ukṭi hna lai ti kha a si ko. Kawl nih tlangcung mi tlukruannak ca ah Pyidaungsu lungput ngei in Panglong hnatlak tlinternak ṭuanvo an ngei. Chin nih kan ngeih ve i Kachin nih an ngei ve. Nihin tiang kan ngeih khawh lo ruang ah kan ram a buai rih i remdaihnak a um rih lo hi a si. Panglong biahren a tlam a tlin nakhnga Pyindaungsu lungput kan ngeih dih lawng ah kan ramkomh Kawlram a dam lai, remdaihnak le tlukruannak a um lai.\nDr. Sa Sa nih Chin ramkulh ah Airport tampi tuah in ṭhanchonak ser le ramchung ramleng mi hna he pehtlaihnak ṭhat a herhnak a chunmang a chim. Hi saduhthah hi upat lo awk a ṭha lo i ahopaoh kan i lawm cio. Pathian nih a saduhthah zong tlamtlinter hram seh.\nKhat lei bel in ruah awk a um mi cu Airport saknak, University ṭhaṭha saknak le tuahnak nawl hi Policy cung ah aa hngat i Chin mi kut ah a um lo ti hi a si. Kawlram chung i a ummi ramkulh dang le ramṭhen dang ah Airport an ngeih hi a hlan tuk cang. University an rak ngeih cio cang. Kanmah Chin mi nih University kan ngeih cu a kum lawng a si rih. Zei ruang ah dah Airport tuante in Chin ramkulh ah a rak um lo, University a rak um lo – hihi Policy ruang ah le miphun thleidannak ruang ah a si ti hi kan i fian a herh.\nUniversity kong tlawmpal in vunlanghter ka duh. A hlan ralkap chan in Chin ramkulh ah University tuah ding timhtuahnak cu a rak um lengmang. Nawlngeitu an ra i Hakha, Falam, Tedim tbk in khuanu khuapa an rak chawnh hna. Mah le khuapi cio ah cun rak chiah duh cio a si i nan i uhnah ti in Kalaymyo, Tedim peng ah an chiah. Khaikam College an rak ti i atu cu Kalay University tiah an thlen. Cu hmun cu Chin ramkulh a rak si nain atu cu Sagaing ramṭhen ah an luhter cang.\nZei ruang ah dah cozah pakhat nih Chin miphun pakhat a si ve mi University pakhat tal tuan in an rak tuah lo. A ruang tampi a um kho mi lak ah hngalh ding mi cu Chin miphun cu American Baptist Mission (ABM) thawng in Khrihfa ah kan cang. Khrihfa kan sinak in Chin miphun karlak rian ṭuanṭinak le i funtomnak tampi a um. Falam ah Zomi Theological College (ZTC) Bible sianginn a um (atu cu CCTI tiah an thlen). Hakha ah Chin Christian University a um. Hi Bible sianginn kan ngeihmi nih chak le thlang in sianginn kan ra kai cio. Khrihfa bu i hawikomh in CBC tibantuk, CACC tbk thazaang a ṭhawngmi bu in funtomnak he rian kan ṭuanṭi khawh mi, Mission rian kan ṭuan khawh mi tampi an hmuh. Chin miphun kan thazaang hrampi a siti cu fiang tein a kan uktu Kawl cozah nih an hngalh. Cu tikah Chin ramkulh ah University sak le tuah hi an rak ṭhulh zungzalnak an Policy a si. Chin ramkulh ah University a um ahcun Chin miphun chak le thlang, peng khat le peng khat an i naihniam lai, an lung a rual lai ti fiang tein an hngalh. Cu bantuk in kan lung i rual in, kan thazaang a thawn ding hi miphun dang uktu hna nih an rak duh lo. Cucu fiangte in kan hngalh le kan theih a herh. Miphun thleidannak caah Policy muru in an rak tuah mi a si.\nZeiruang ah Airport a um lo. Chin ramkulh ah Airport a um lo ruang ah harnak a tong mi tampi kan um men lai. Ngandamnak lei rianṭuannak a cham bau. Lakhruak (Emergency) in dam lo ruang ah Rangoon le Mandalay ah aa thlop mi mizaw tampi a um men lai. Airport um lo ruang ah hmakhatte ah kal kho loin Chin miphun in nunnak a liammi zong tampi kan um kho men.\nAirport hna an rak tuah lo mi hi miphun thleidan le kan covo buar a si hi kan hngalh a herh. Chin miphun cu kan sii a fak, ramkhel in namneh kan tong. Chin miphun kong hngalh duh ah UN nih a thlah mi, Europe nih a thlah mi, US nih a thlahmi Chin ramkulh rat an duh. Kan miphun sining theih an duh. Asinain Airport a um lo tiin uktu cozah hna nih lam tanṭim in an kirter hna. Ram pakhat ah UN aiawh in siseh, ramdang cozah aiawh in siseh, thlah mi palai an humhimnak ṭuanvo hi cozah nih a ngei. Chin ramkulh cu lam le sul a ṭhat lo caah kal hlah uh rak ti peng a si. Miphun dang, ramdang le UN hna nih Chin ramkulh kan sining, namneh kan ton mi an hngalh lai ti an phang i hi uktu cozah nih an rak duh bal lo. Hihi Policy le namnehnak ruang ah a si ti zong hi fian a herh hringhran.\n2012 December 28 – 30 kar Rangoon i tuahmi ramkomh cozah le CNF biaruahnak ah CNF nih Chin National Day (CND) cu cozah nih ulh ni (State Holiday) ah tuah ding, Airport tuah ding, University tuahding hi biatak te in an chim. Cu lio ah Chin Party in MP a si mi Pu Ngun Maung le Paw Lia Lun zong an kai i CNF biatung cu fakpi in an dirkamh hna. Zei ruang ah dah – Kawl cozah namnehnak le thleidannak Policy a si kha fiang tein an hngalh. CND cu Chin miphun tuanbia ah kan lung aa rual i miphun pakhat sinak kan langhter ni a si. Ram uk bawi uknak hrawh in zauk phung (democracy) uknak in Chin ramkulh i hruai ding ah kan pupa hruaitu hna nih khua an rak khan i Chin miphun pum khat sinak, kan miphun covo le limhang an langhter ni a si. Hi bantuk tete hi miphun dang nih an kan duhpiak lo. Hihi ramkhel (Politics) a si i CNF kan pa le nih biatak te in an doh i an kan hngalhter. Hi bantuk miphun thleidannak le namnehnak Policy hi kan i fian a herh.\nTlangcung mi paoh nih kan khel mi cu mahte khuakhan lairelnak (Self-determination le Federal) a si. Panglong hnatlaknak bantuk tein mahte in uknak nawl le khuakhan lairelnak a si. Naypyidaw cozah orh lo le hal loin ṭhanchonak tuahnak nawl, University saknak nawl, Airport saknak nawl pawl hi a si. Nihin Federal ram i aa hruaimi Germany, Canada tbk .. pawl cu aa hla rih. Tuluk ramchung ah a um nain tualchung nawlngeihnak (Internal Self-determination) a ngei mi Hong Kong le Taiwan khi zoh ko hna usih. Tuluk cozah hnatlaknak tel loin anmah te in ṭhancho tuahnak nawl, University saknak nawl, Airport tuahnak nawl, ramleng chawphum tu sawmnak nawl le World Bank le IMF pawl ramdang he i bawmh in rianṭuahnak nawl an ngei. Cu nawlngeihnak an ngeih ruang ah Hong Kong le Taiwan cu vawlei cung ah University ṭha bik le ramleng chawphum in sipuazi lei in zohchunh tlak ah an i chuah.\nCucu kan duh mi a si. Chin miphun hi ramleng ah minung thazaang (Human Resource) tampi kan ngei. Miphun dang nih Chin ramkulh ah University an sak khawh nakhnga, Airport an sak khawh nakhnga, chawphum (Investment) an tuah khawh nakhnga Naypyidaw ah hal loin kanmahte in tawlrel khawh le nawl ngeih kan duh. Hi bantuk in kanmah tein tawlrel khawhnak le tuah khawhnak hi miphun dang uktu hna nih an duh lo caah kan au peng i tlangcungmi nih hriam an tlaih mi hi a si. Mahte khuakhan lairelnak caah hriam an tlaih mi hi a sawhsawh a si lo. Hihi fiang tein kan hngalh i kanmah miphun kanmahte in uknak nawl, tawlrelnak nawl le a tling mi Federal hi kan i zuam a herh. Cucu kan miphun in bochan mi kan pa le kan u le nih fian lo a si tikah miphun dang bochannak le ṭihzahnak a chuak zungzal.\nChin ramkulh cu nihin ah Kawlram ah sifak bik kan si. Cozah nih kum tin tangka a kan chiahpiak mi hi a tlawm tuk rih. Cozah a rian cu harsa an tamnak le ṭhancho a tlawmnak hmun papek ding a si. Cun zapi nih kan fian a herhmi cu cozah tangka hi mizapi tangka, kanmah chaw aa tel ti hi kan i fian a herh hringhran. Zeitindah cozah tangka a luh. Pakhatnak ah pumpak cio nih, riantuan mi nih kan hmuh mi thla hlawh, kan ṭuanmi man ngunkhuai kan pek dih (cozah tahnak in thlahlawh tlawm mi cu pek a si rih lo). Pahnihnak ah ramchung ramleng Company nih cozah ngunkhuai an pek. Cite ei lo kan um lo. Telephone aa tlaih lo kan tlawm. Datsi kan hmang i innlo kan sa dih. Cu kan cawk mi cu Company pawl nih cozah sin ah ngunkhua an pek hnu ah zuarnak nawl an ngei i an kan zuarh. Cu an pekmi ngunkhuai cu rampi tangka a si. Company pawl zuar mi thil kan cawk caah kan tangka aa tel ve. Pathumnak ah ramchung kokek thilchuak, thingkung le thilri in cozah tangka a lut. Chin ramkulh in kan thing an lak mi vialte hi cozah sin ah a lut. Kachin ram ah lung mansung an lak mi vialte cozah sin ah a lut (Global Witness Research phu nih 2016 kum i report an chuah mi ah Kawlram cozah nih Kachin ramkulh in sui man a lakmi hi 2014 kum lawng ah Dollar Billion 31) renglo a si a ti). Palinak ah ramdang bawmhnak le ramdang cozah le Bank pawl tangka cawihnak in cozah tangka hman a si. Nihin NLD chan ah ramdang cozah tangka a cawi mi hna a tam tuk. Cu a cham tu ding cu mizapi lila kan si ko. Cucaah cozah nih tangka a ngei lo i cozah a ṭuan mi nih mizapi tangka tawlrel in ṭhanchonak an tuah mi hi a si. Hi vialte hi Naypyidaw nih nawl ngeih loin kanmah te in nawlngeihnak caah Federal le Self-determination kan ti lengmang mi cu a si.\nA donghnak ah mahte in uknak nawl le tawlrelnak nawl (Self-determination and Federal) kan ti zungzal mi hi a sawhsawh a si lo. Hi a tlam a tlin nakhnga Panglong hnatlaknak a cohlan le tlamtlinter a herh. Kan chim cang bantuk in Panglong hnatlaknak a muru cu Chin cu Chin, Kawl cu Kawl, Shan cu Shan, Kachin cu Kachin nih uk ding a si ko. Hi ti uk khawhnak caah Chin miphun nih Chin Party thimfung kan thlak a herh. Kachin nih Kachin Party thimfung an thlak a herh ve. Kawl nih Kawl Party an thlak a herh ve. Cucu Panglong a tlamtlinternak a lam pakhat a si.\nKawl miphun le Rakhine le Shan miphun cu an miphun ah an hram a fek. Kawlmi nih Chin Party ah a lut lai lo i thimfung a kan pe lai lo. Anmah miphun party dirkamh le thimfung pek cu kan ṭuanvo a si timi fiang tein an hngalh. Cucaah Chin miphun zong nih Chin Party thimfung pek le dirkamh cu kan ṭuanvo a si. Chin Party ṭanpi le thimfung thlak hi Kawl huat le Kachin huat a si lo. Mah miphun limhang le covo dirkamh a si ko. Credit: CNLD, Salai Mang Hre Lian


Nai Ready Cang Maw? – Van Arfi Bangin Ceu\nNai Ready Cang Maw?\nNifa kan nunnak ah Satan nih a thli tein lih a kan chimh pengmi cu “Pathian nih an hmang kho lai lo, thiamnak na nei lo, nangmah nak in a thiam deuhmi le santlai deuhmi an tam pi” ti hi si tawn. Zumtu tampi cu Pathian nih caan tha a kan pekmi kha, Satan hlennak cu i zumh in kan el ttheu tawn. “Ka thiam tak lo, zeihmanh ka si tak lo, ti te hna kan ti tawn”. Bupi rianttuannak ah hin a hlei in a lang tawn. A cheukhat cu, Lentecelhnak (sports) kan tuah zongah, pumhnak kan neih zong ah; Caan thiah mi el khi kan hmang ngai tawn. Thil a rem caang lomi pakhat khat ruangah zong ah kan el cu um ko lai ee- cucu ka ti duhmi si lo. Ka ti duhmi cu “Satan hlennak aw i zumh sual i, kei cu san ka tlai lo, thiamnak ka nei lo, mi nih an ka nih sawh sual lai” ti phan in caan thiah mi te hna el kan hmang tawn. Pathian nih hin kan thiamnak le kan thilti khawhnak hi a duhmi si lo, Amah sin tu ah “kan caan kan pek hi” a duhmi a si deuh.\nA tu intership ka tuahnak ah hin Pastor pa he a hram thok cem kan i ton ah bia a ka hal mi cu “zei tal thiamnak na nei maw” a ka ti. “Zeihmanh thiamnak ka nei lo, sihmanhsehlaw ka caan hi ka pek, nan duh ahcun rak ka ttuanter uh ka rak ti”, Cu ti ka ti tik hna ah an i lawm tuk i, “Rak ka bawm colh, Pathian tu nih a sunparnak ah in hmang ko seh” a rak ka ti. Cu tikah Pathian nih a tu tiang a ka um pi. “Zeihmanh thiamnak ka nei lo i, kan bawm kho hna lai lo” rak ti ning law, Pathian nih ka nunnak ah khuaruahhar in rian a tuanmi vialte ka hmu kho hnga lo. Ka chim duh cemmi cu, Pathian rian ah hin sungh timi hi a um lo ti hi a si. Zeihmanh ka va thiam lo zong ah, kan thinlung ah hihi Pathian sunparnak ah si ko ti kan theih i, caan kan pek ahcun, Pathian hrimhrim kha dai tein a um kho lai lo i, kan nun ah a cawlcanghnak kan hmuh lai i, midang hrang zongah thazaang laknak asi lai.\nMi tampi cu Pathian nih an nun ah khuaruahhar in rian a tuannak kan hmuh khawh tawn, sihmanhsehlaw khi rian a tuannak khi kan nih nun ahcun a ttuan kho lai lo ti kan ruah tawn. Cu tikah, Thiang Thlarau a ngeih kan chiatter i, kan nun ah khuaruahhar in Pathian nih rian a ttuan dingmi kha kan thei kho tawn lo.\nPathian nih an hmannak ding poh ah ready in na caan na pe kho maw?\n“Cucaah nannih cu nan dihlak in Khrih pum kha nan si i pumpak cio ah a nge kha nan si.” (1 Kor 12:27)\nPhilh Hmangmi Lawngte Kan Si Pet Ko…


Zizung (Ringvom) Thlopnak Caah A Tha Ngaingai mi Kokek in Sii tuah Ning – Chin Cele\nZizung (Ringvom) Thlopnak Caah A Tha Ngaingai mi Kokek in Sii tuah Ning\nJuly 3, 2020 chincele THEIHTLEI 0\nZizung Thlopnak Caah A Tha Ngaingai mi Kokek in Sii tuah Ning\nZizung hi nu he pa he ngaih khawh mi takvun zawtnak pakhat a si. Pakhat le pakhat i chawnh khawh mi zong a si fawn, cu pin ah ni linlak ah caansau um ruang, hormone aa ruang lo ah, lungretheih ruang, eiding tirawl ruangah a chuak kho mi an si.\nCu ruangah Zizung kha kokek sii in zeitin dah kan thlop lai timi sii tuah ning tang ah kan rak langhter…\n1. Tikhal Benh\nZizung a um nak na takvun ah Tikhal benh piak ah a tha, cu pin ah tak a phing mi zong tikhal benh ah a tha ngai mi a si.\nTikhal tlang tlawmpal kha puan peen tein tuam law Zizung a umnak ah benh piak, Minute 15 hrawng na benh piak hnu ah chikhat i din law, voikhat in van benh piak rih. Nikhat ah voitam pi tuah piak khawh a si. Tikhal benh piaknak nih zizung kha a damter deuh.\nApple Cider ah takvun caah a tha mi Ph Levels pawl kha a ruang tein a control piak i takvun thah tibantuk pawl a zawrter.\nApple cider hang tlawmpal kha kheng a fami pakhat chungah na tlen lai i lachawn na poih lai. cu hnu ah Zizung a umnak na takvun ah lachawn tein minute zeimawzat chung na hnawh piak lai. cu hnu ah tisa tein na tawl piak lai i na takvun kha na ro ter lai. Nikhat ah voi 3 in voi 4 tiang tuah piak khawh a si.\nAntimicrobial, Antiviral le Anti-inflammatory dat tampi a ngei mi khachuanrang cu Zizung le a dang zongah hman khawh a si. Khachuanrang pa 2 kha dip tein na phomh lai i Zizung a umnak ah minute 15 tiang hrawng na benh piak lai. Cu hnu ah khachuanrang kha na lak piak than lai i thiang tein na tawl lai. nikhat voi 2 in 3 tiang tuah piak khawh a si.\nEkfer Lio Caan Tampi In Eipiak Awk Eiding Tirawl le Thingthei Pawl\nLeicester City vs Crystal Palace LIVE (Myanmar Time 8:30 PM)


Min Aung Hlaing Ralhrang Nih Uknak A Kal Pi Rih Ahcun Mipi Vialte Nih Hriam An Tlaih Dih Cang Lai, Tiah KIO Nih An Chim – The Cherry Par\nMin Aung Hliang ralhrang tapung pawl nih uknak hi pehzulh in an kalpi peng rih ahcun ram pumpi mipi vialte nih hriamnam an tlaih dih lai, tiah KIA chimhnak nawlngeihtu Bohmukyi Naw Bo nih a chim. Atu ah ralhrang tapung pawl doh dingah aho hmanh mipi pawl sawm hau loin tlangcung hriamtlai phu umnak hmunhma kip ah an kal cio hna, tiah Bohmu Naw Bo nih a chim. Nihin ni ahcun hriamtlai phu umnak hmunkip ah ralhrang tapung pawl doh dingah training tuah ding in an kal cio i, an phan cio cang, tiah Bohmukyi Naw Bo nih a chim.\nKIO/KIA lei nih ramchung ramleng ah a ummi mipi he hmunkhat teah dirhti ding le kahdohnak tuah ti dingin ralhrang a tla khawhnak ding caah kan zapi tein kan doh ti hna lai, tiah an chim. Kan nih KIO phu cu mipi he hmunkhat tein a dirhti mi kan si. Kan nih cu mipi nu le pa kan si. Mipi cungah thinlung dihlak in kan taang i, kan dirh lai. Mipi kan ti tikah Kachin ramkulh chung um mipi kan chim duhnak a si.\nKachin ramkulh chung um mipi pawl chimh duhmi a si ko nain ramchung ramleng le mipi he zong hmunkhat ah kan dirti thiamthiam lai. Ramchung ramleng a ummi mipi cung zongah dawtnak thinlung taktak kan ngeih ko. A hnu lei in kan dirh peng ko. Cucaah, ralhrang tapung hriamtlai phu kahdohnak caah cun kan zapi tein kan tuanti kan doh ti a hau. Kachin Independence Army (KIA) hriamtlai phu nih an lak mi Alaw Bum sakhaan pawng hrawng ah atu cu kahdohnak a daih ngai rih, tiah Bohmukyi Naw Bo nih a chim.\nMin Aung Hlaing ralhrang tapung pawl nih an sungh cang mi Alaw Bum sakhaan lak thannak ding caah a phunphun in an izuam peng rih. Vawlei ralram in le cunglei raltuknak vanlawng in an doh peng ko nain nihin ni tiang ahcun an lak than kho rih lo. KIA hriamtlai phu lei nih nihin ni tiang ALAW BUM sakhaan cu an veng kho rih. Atu tan Alaw Bum sakhaan kahdohnak an ngol chungmi hi ralhrang lei nih raltuk ningcang thleng an i timh caah le hmun dangdang ah kahdohnak ah ralkap pawl kuat chap le an kuat hna caah a si, tiah Bohmukyi Naw Bo nih a chim.\n← Rev. Dr. Rualuk: Khrihfabuu Phaisa CNF/A Bawmhnak Ah Kan Hmanmi Cu Za Ah Za Bak A Palh Taktak Mi A Si\nThein Sein chan lio ah Minister for Information lei a tlaitu Pa Biachimh Cu →


Chokhlei: LAITLANG KHUALIPI ZUNG LAITLANG AH UM AWK HNATLAKNAK\n.Mirang uk timi (British Burma) Kawlram chung i a ummi Kawlrawn ram le tlangcung mi vialte komh in ramthar pakhat kan ser lai i a min ah Fonhton Kawlram (the Union of Burma) tiah kan ti lai tiah hnatlak bu in 1947 ah Ram Uknak Upadi (1947 Constitution) an rak suai i cu Upadi nambat 196 ah a um bang Laitlang (Lairam) cu CHIN SPECIAL DIVISION khan in Fonhton Kawlram chung ah luatnak kan hmuh hnu (1948) in rak i tel a si. Cu tik lawng ah a hlan Mirang uk lio i Laitlang (the Chin Hills) i a rak i telmi Tedim, Falam, Hakha, le Kanpetlet lawng siloin Arakan (Rakhaing) leiin an rak uk chihmi Paletwa peng (the Northern Arakan Hill Tracts) zong CHIN SPECIAL DIVISION ah a rak tla. Khua le ram caah khuakhang lairel bu (Chin Council) a rak sem i cu hna cu hmunkhat te ah thutti le khuaruah khuakhan awk rian an rak ngei. Khualipi zung a rak herh. Laitlang cu umnak a rak har tuk rih caah khualipi cu Rangoon ah an rak chiah chung.\nMiphun pakhat le ram pakhat tiah a ti ve komi nih hitihin mikhua le miram ah umthut len le khuakhan cu a dawh lo i kan mi bupi he zong kan i hlat, an aw aan zong kan theih a har deuh tiah Lutlai upa (Chin Council timi Lai parliamen vialte a telmi) nih khua an rak ruaht i, khualipi hi Laitlang khuazei ah dah umsehlaw a that hnga tiah khua an rak tuaktan. 1949 Lai Lutlai upa nih Laitlang khualipi zung cu Hakha ah umsehlaw a tha bik lai tiah an hna a rak tla dih ko rua. Rikhawt thate in an rak fim lo caah fiang tein chimkhawh asilo nain cu hnatlaknak le biakhiahnak a rak um caah le an khiahmi bia zong a khanzawn te a si ko tiah Kawlram uktu a rak simi General Ne Win nih a rak pom ve caah khualipi umnak ceih awk le khiah awk kha anmah Lai parlimen upa cung ahnawl kan pek hna lo hmanh ah an khuakhanmi tal cu mi fanau hna ruah piak awk an si ve ko tiah velsau in Laitlang khualipi zong cu Hakha ah um seh tiah nawl a rak pek a si kho. General Ne Win hnatlak lo le nawl lo in Laitlang khualipi zung kongkau cu ceihngam le tuahngam a si hrimhrim lai lo. 1950 kum zong ah vuancichok U Nu nawl lawng in Mangki zung cu Falam ah an thial tiah bia a um. 1959 ah Vuanci Pu Ral Hmung a nawl in Laitlang khualipi zung kha Flam in Hakha ah a rak thialmi cungah General Ne Win hnatlaknak a rak lak hmasa lo caah a rawk i amah Pu Ral Hmung hmanh kha vuanci rian in a rak thumh beh. Acan a cu rih lo i namchan in le rualremnak hnawrsuang tiang in ceihmai tuah awk a si rih lo ti nak a rak si ti hi fiang tein hmuh khawh a si ko.\nPu Ral Hmung zong zei ruatlo rumro le amah minthan duh le a vuanci nawlngeihnak kha amah duhhoih in a rak hman tiah puh le ruah awk a tlaklonak hnuchanh tuanbia tha tein a um ko. Laitlang khualipi zung kongkau an ruah tik paoh ah tlunkalnak lam a tluan deuh tiak ahcun khuazei khua hmanh ah zungpi cu um sehlaw Laitlang a si paoh ahcun a tha ko tiah 1958 tiang ah Lai Council a telmi parlimen upa tam deuh nih an rak cohlan ko ti hi biafek a si ko. Cu belte Pu Ral Hmung hi amah Hakha peng parlimen upa a si caah maw, asilo ah a hlan Chin Council nih an hnatlak an khiahcia bia kha upatpek le zulh awk a si tiah biatakte in a rak zumh a rak pom caah maw, Lai Vuanci nih nawl ngeihawk a si hrimhrim ko ti a rak pom i langhter a rak duh caah maw Laitlang khualipi zung cu Hakha lei ah a rak thial a si lai. Amah pumpak ca ahcun zungrian tuanning lampial deuh le i chuahsual deuh ah zapi nih ceih le ruah a rak si nain a dirpimi biatlang suttungpi cu biadik le tungfek a si ti cu nihin ah khuaza hmuh le theih a si ko cang.\nPu Ral Hmung i Laitlang khualipi zung umnak kong a ruahmi le a tuahmi cu lakhruakpi in a chuakmi a si lo. Ahlan tein a rak chim cia le a rak dirpimi a si cang. Acan a phan cang tiah a rak tuahmi lawng hi rampi nawlngeihnak le khuaram umtu can nih a pe rih lo tinak lawng nih a bia a rak dirter khawhlonak a si.\nChimceih ah a sau. Acozah rikhawt chung bia in zoh leh u si law a fiang khun lai. 1958 kum March 6, cacawn nili ni ah an tuahmi Chin Council pumhnak ah Pu Ral Hmung nih Laitlang khualipi zung cu Hakha ah um seh tiah a su a rak tun.\nU Ral Hmung (Hakha). Pumh Uktu upa a tanglei bia hi a su ka tun duh ko.\n“Laitlang Mangki zung cu Hakha i umawk in 1949 kum ah Council nih an rak khiah cia bang in a rankhawhchung lamsul in tuahawk kongkau” ti a si. Pumh Uktu Upa, Mangki zung kongkau hi council ah a su ka tun hi vei 2 hang a si cang rua tiah ka ruah. Mangki zung Rangoon (Yangon) in Laitlang a phak tiang nawlpat tein chim ta ka duh ko. Mangki zung cu a hmasa ah Helpin lam ah a rak um. Cu hnu cun Laitlang ah an rak thial. Cu ti Laitlang lei i a thial zong cu Laitlang Mangki zung cu Rangoon ah a um hi kan duh lo tiah Laitlang aiawhtu pawl nih Vuancichok sin ah bia an rak chim. Cu ti a si caah Mangki zung kha Laitlang lei thialnak Vuancichok nih nawl a rak chuah. Cu tik ah 1950 kum ah Mangki zung cu Falam ah chikkhat i chia rih seh law tlawnkalnak lam a that deuh tik ah Hakha ah thialawk ah Council nih bia a rak fehter cia a si.\nVuanci (U Za Hre Lian) - Hi kongkau he pehtlai in Council nih bia an rak fehtercia timi cu cu lio ahcun Council pumhnak tiah zong thathi in a rak um lo. Rikhawt zong a um lo.\nU Ral Hmung (Hakha) -Cu lehlam cu kei cu ka hngal lo. Cu lio i a telmi parlimen upa hna nih anmah hrimhrim nih an ka chimh caah ka hngalhmi a si. U Sang Ning zong a chim. U That Hlaing zong a tel ve. Atu a su ka tunmi zong hi cu hlan lio i an khiahmi kha remh in ka tunmi a si lo. Cu hlan lio i an khiah ciami bia a si ko.\nVuanci (U Za Hre Lian) - Council nih an khiahmi ti cu a tu le a tu na chim ko ee. Council nih biakhiahmi a um ti hi a chim cu an chim bal men lai. Biakhiahnak\nrikhawt cu a um lo\nU Thang Lian (Falam) - Pumh Uktu Upa, 1949 kum a si ahcun a tu can he cun a lo ti lo ti kha parlimen upa hngalhter kan duh ko.\nU Ral Hmung (Hakha) - Pumh Uktu Upa, cu hlan lio i Council rian le Laitlang Vuanci rian zei tin dah a thleidan ti kha Pumh Uktu Upa nih a nawl peknak in tlawmpal nawlpat bu he fianh ka duh ko. Laitlang (Chin Special Division) remhmi Act Upadi nambat 5 nak ah nawlchiahmi a um. Cu ti a si caah Fonhton Acozah (Pithawngsuh) i biakhiahnak in tiah a ti caah hi cu zulhawk a si tiah kei cu ka ruah. Cu caah cuhlanlio i an rak ruah cia i an khiah ciami Mangki zung umnak kongkau hi asikhan bak in kan tuan piak awk ah nawlpat bu in a su ka tun ko.\nVuanci (U Za Hre Lian) - Council nih biakhiahnak a um lo tiah ka nawlh than duh.\nU Ral Hmung (Hakha) - Biakhiahnak a um lo zong ah Hakha cu Laitlang i a laicer a si. Tlawnkalnak a tha. Mangki zung umawk ah a tlakrem tiah ka hmuh caah a su ka tunnak a si.\nU That Hlaing (Paletwa) - Pumh Uktu Upa, hi a su tunmi hi keimah tuan deuh i ka hmuhmi a kong he pehtlai in thohkhan pah in chimceih ka duh. Keimah ka hngalh zat khan ahcun 1949 September thla Council tonnak ah biakhiahmi a si.Thlanglei Laitlang Zipeng zung chiah awk ti zong kan rak khiah. Mangki zung kha Hakha ah chiahawk tiah zong bia kan rak khiah.\nVuanci (U Za Hre Lian) - Cu hlan lio ah Council nih an ceihmai maw? I pumh thutpum men in ceihmai bu in biakhiahmi dah a si ti cu ka chim thiam lo. Sihmansehlaw rikhawt a um lo ti kha kei ka chimmi a si.\nU That Hlaing (Paletwa) - Cu lio ahcun U Lian Thum nih pumh uktu, keimah cu pumhuk changtu ka rak si. Cu lio i rikhawt cu zohchia ngai a rak si. Kuttialtawi cazi hmanh kha cu rikhawt ruang ahcun ka rak holh chih. Hi hi a hlan i a rak si ning kha kan chimhmi hna a si. Hi kong hi a tu kan tuah ah hin ruahawk a si tiah ka ruah.\nPumhuk Upa A su a tunmi cu: “Laitlang (Chin Special Division) Mangki zung cu Hakha i umawk ah 1949 kum ah Council nih an rak khiah cia bang in a rankhawh chung lamsul in tuanawk” ti a si.\nU Mang Cin Khup (Tedim) Pumh Uktu Upa, kei ka al duhmi cu Mangki zung cu Falam i chiahmi kha Hakha i umawk a si ahcun acozah lei in a dihmi a tam lai\ntiah ka ruah.\nU Ral Hmung (Hakha) Pumh Uktu Upa, Atu zong ah Mangki zung a thar an sakmi a um rih lo tiah ka ruah.\nU That Hlaing (Paletwa) Hi kongkau he pehtlai in atu Inn cu Mangki zung i a ngeihmi inn a si lo. Chikkhat ca lawng a si rih. Cu caah zei hmanh ahleivuang\nin a dih lai tiah ka ruat lo.\nU Thang Lian (Falam) Tlunkalnak ah dihawk a um ko.\nU Mang Cin Khup (Tedim) Hakha nak in Falam hi a laicer tiah ka ruah. Zei caah tiah khuazei lei kan kal hmanh ah Falam in kal a si. Falam i chiah lo a si ahcun Rangoon (Yangon) ah chiahawk ah a tha tiah ka ruah.\nParlimen Adunvun (U Tun Aung) - Hi kongkau ah hin parliamen upa pakhat khan in ka chim duhmi cu, keimah pumpak in ruahnak ka pek duhmi cu zeitipoh a va si zong ah Mangki zung cu sak piak awk a si cang tiah ka ruah. Khuazei i sak a si hmanh ah a khantling bak in biakhiah in tuah awk tha a si tiah ka hmuh. Kan tuah tik ah a ho mithmai hmanh zoh loin a khantling bak in tuah ah a tha tiah ka ruah. Abiana ah parliamen upa U Ral Hmung mithmai zoh in cu kha ti bantuk umawk a si lo. Hnatlak a si le hnatlaknak bang hnatlaklo a si le hnatlaklo bang a khan bak in biakhiah in tuaktan tein tuah ah a tha lai tiah ka ruah. Cu ti lawng ah a hnu ah a tha lai. Tuaitamnak a um lai lo.\nU Hau Za Lian (Tedim) Hi kong hi tlawmpal te ceih ve ka duh. Ka vun ceih ahcun abiana ah thlangleimi nih Mangki zung ah an kal lai. Mangki zung cu Hakha ah a um a si ah cun Falam kha pal pah a si thiam thiam lai. Hakha cu a laicer a si ko nain tlawnkalnak lamsul lei in a tha ngaingai lo. Cu caah lam sial hnu tlawnkalnak a that tik ah tiah ka ruah. Tlawnkalnak a that rih lo ahcun Falam tu ah chiah rih ah a rem cang hnga.\nParliamen Adunvun (U Tun Aung) - Cu caah kei cu ka alnak a si. Khuazei zawn asi hmanhah hi ti kan chiah ko ah cun a umthutnak le tlawnkalnak ah harnak an tong lai tiah ka ruah. Atu te ah nawlpatnak he ka chim bantuk in ralthat ngai in tuahter kan duh ko hna. Cu caah kan nih nih fiangro in tuah ah a tha lai tiah ka ruah.\nU Hau Za Lian (Tedim) - Kei ka ceihmi cu tlawnkalnak lamsul zoh in ka chimmi a si.\nPumh Uktu Upa Acozah lei in vun let tuah uh.\nVuanci (U Za Hre Lian) - Pumh Uktu Upa, hi kongkau he pehlai in parlimen upa pawl an ceihmai cio cang. Hi kongkau hi a su a tungtu parlimen upa nih pawlitik le a pengmi bupi kha hmuhsakawk kongkau pakhat chuaklak in a tuah tiah ka ruah. Mangki zung cu Falam ah zei caah dah an chiah ti kha tlawmpalte ka vun fianh duh.Luatnak (Lutlatzi) kan hmuh hnu 1950 kum ah parlimen upa U Ral Hmung amah hrim te a rak zuangchuk i vuancichok he an i tong. Cu tik ah vuancichok U Nu zong nih Mangki zung kha rianrangtein thialawk ah nawl a rak pek. Cu ti nawl a pek hnu ah Mangki bawi a simi U Thein Maung nih Mawlaik in Falam ah a kal. Biadang in chim ahcun Falam lei thialkamnak kha vuancichok a nawl in a si. Parlimen upa nih na chimmi 1949 kum ah Council ah bia an rak khiah na timi cu cu lio ah an rak tuah awk a si. Sihmansehlaw cu lio ah Lai vuanci zung zong nih an rak tuah tuan lo ti a si caah Council zong a tu le a tu a rak ithleng lengmang cang, Laitlang vuanci zong a rak i thlen lengmang tik ah ahlan lio i an khiahmi cu a tu ah tuahthanawk a hau ti lo tiah ka ruah. Cuhlan lio ah an rak tuahtuan tilomi asu cu amah tein a rawk, a ziam cang. Hi hi Upadi a kalningcang in ka fianhmi a si. Keimah khan cun Laitlang Mangki zung kha Hakha lei thialawk ah ka duh ko. A si nain asikholo tiah ka ruah. Zei ca tiah Mangki cu Laitlang pumpi (Chin Special Division) caah tuanvo a ngei. Uknak lei in siseh, tlawnkal pehtlaihnak lei in siseh, tangka leikap in siseh, zohchun in tuaktan tik ah Falam hi a dongkhang deuh ko. Cun pakhat fawn ah Mangki zung cu Zipeng zung umnak ah a um. Laitlang ah Zipeng zung a umnak hmun 2 lawng a um. Cu ti a si tik a chaklei Zipeng zung umnak, chiah lo ahcun Fonhton Ram Cozahpi nih a hna a tla lai ti a si ahcun chiah khawh a si lo. Cu caah Mangki zung kha Hakha ah chiahawk timi cu zeihmanh a hlei lai lo. Cu caah hi a su hi tunloawk ah kan nawl duh ko. Hi bantuk a su zong hi Acozah nih cohlan awkah a har ko.\nU Ral Hmung (Hakha) Pumh Uktu Upa, Lai vuanci i a fianhmi cung ah ka leh hmasa hnu ah ka tunmi a su ka hnuhthan le thanlo cu nawlpatbu in chim ka duh. Hakha ah Mangki zung chiahawk a herh a hau ko. Politik (naingnganzi) laihnak phun cu a si ruam lo. Keimah cu mibupi aiawhtu ka si caah mibupi duhnak in ka tuahmi a si. Cun Falam i chiah zong ah siseh, Hakha i chiah zong ah siseh, ahleilo ti cu a si zong a si ko lai. Hakha i chiah zong ah phaisa a dih ko lai, Falam i chiah zong ah phaisa a dih ko lai, Zipeng zung umnak ah Mangki zong chiah a si lai timi tu cu Upadi chung ah a um lo tiah ka ruah. Kawlram he Laitlang tel chih in Mangki 7 an um. Cu Mangki hna cu Zipeng zung a umnak lawng ah chiah a si lo. Cu caah keimah nih zei ka chim zong ah acozah nih a cohlan lo ahcun ka chimmi cu alaka a si ko lai. Council nih zei an khiah hmanh ah nawl adihlak cu vuanci kut cung ah a um si kaw ...\nVuanci (U Za Hre Lian) Cu ti cun a si lo dah kaw. Council nih bia an khiah ahcun kannih nih cun zulh awk ah timh cia kan si ko. Fonhton Rampi Acozah i polisi\nbiakhiahnak he a cakalh lo ahcun, cohlan awkah timh cia kan si ko.\nU Ral Hmung (Hakha) Pumh Uktu Upa, cu cu a phunglam men cun a si ko lai. Biatak kut-tham bia ahcun ka chim kho lo. Hi a su hi Acozah nih hnukthan an\nka ti lo caah kan cohlan lai maw, ka hnuhthan lai maw? Zeitin ka tuah lai ka chim thiam lo.\nPumhnak Upa Hnuhthan a si le ka hnuh than tiah chim. Na hnuhthan khawhlo a si zong le ka hnukthan kholo tiah chim.\nU Ral Hmung (Hakha) - Acozah nih zeihmanh an chim lo tik ahcun zei dah ka tuah lai.? Coun cil nawl si ko seh! (Asu kha Council nih hnuhthannak nawl\n1958 kum i Laitlang khualipi Mangki zung kongkau an ceihmaimi rikhawt cu hi vial hi a si 1949 kum ih Chin Council Upa hna cu Vuanci Pu Vawmthu Mawng (Kanpetlet), Council chairman Pu Lian Thum (Hakha), Capt Mang Tung Nung (Tedim), Pu Hlur Hmung (Falam), Pu Sang Ning (Matupi), Pu That Hlaing (Paletwa) lawng an rak si rih. 1952 kum hnu in pa 14 an si.\nChin Council nih Laitlang khualipi thialnak nawl an rak ngeih lo hi cu khuaruahhar awk a si lo. Ahman ko. Lai Vuanci thimnak hmanh ah Lai parliamen zapi nih hnatla tein vuanci siseh tiah an thimmi pa zong Fonhton Ram Cozah Vuancichok a hnatlakpi lo ahcun tuan khawh a si lo. Cucu Ram Uknak Hrampi Upadi (Achikhan Upadi nambat 191(2) nak ah Vuancichok a hna a tlak tik lawng ah Thamada sin ah vuanci min cu a pek lai tiah an rak suaimi a um. Lai Council nih Laimi thihnunnak caah bia an khiak kholo tinak a si ko.\nCuti a si caah 1947 kum lio i Kawlram chung ah Mangki peng pakhat in i tel ve awk ah a hna a rak tlami Lai hruaitu upa vialte (Pu Vuawmthu Mawng zong a tel) nih 1962 kum ah Federal State halawk ah an hna a rak tla dih. An rak hal tak tak. An ceihmai lio ah General Ne Win nih aanaa a lak i Tawhlanzi Council uknak ah a tla i Federal le rallo zong chim ngam a rak si ti lo.\nLaimi parlimen upa le khua nupa vialte hna nih Laitlang khualipi cu Laitlang ah umawk a si tiah an rak zumh. An rak hal. An rak hmuh. Acunglei kan hmuh cia bang General Ne Win nih Tawhlanzi Council Uknak chan ah (1962 thawk in) Laitlang ah Lai khualipi a um cu a dongkhang a zoh a dawh ko tiah a rak dirpi ve i U Nu nih Falam ah a rak timi tu kha Hakha ah a relrem deuh tiah bia a rak khiah. Laimi zapi nih lawmhawk in an rak ruah. Kalemyo i chikkhat a um chungmi Chin Uzi Aphwe kha Hakha ah an rak thial. Harnak le chambaunak tlawmpal a rak um nain General Ne Win nawl ngaih lo cu a rak si kho lo.\nPu Ral Hmung a thih hlan ah a rak chim zungzal, a rak dirpi ngammi Hakha i Lai khualipi a um a zanmang manh cu kumsau nawnpi a hmuh manh. Laitlang khualipi cu Laitlang khua pakhat ah a um cu Laimi zapi nih kan lawmh dih ko. Khua zei zawn deuh ti zong kanmah ka a kiak kho ngaingai lo nain miphun dang nih zohrem deuh in tlang an kan tlakpiak ve ko tiah a lang.\nBia le lam tlai (biapu le lampha) tiah Laitlang hmun pakhatkhat i kan khualipi a um cu zohrem le theihnuam a si bang Laiholh pakhatkhat hi zapi hmanmi tlangholh ah thim kho u si law zei tluk in dah a dawh hnga. A that hnga.\nChin tiah Kawl nih cun an kan auh i Lai - Zo - Asho - Cho, Matu, Khami tiah holhte phunphun in a aumi Laimi vialte nih phunkhat kan si ti hi fiang u si law Laiholh a simi holhte pakhatkhat hi khuazei holh poh a si ah hmangti u si law kan thazang a um deuh hnga lo maw? Mi phundang zong nih an kan zenh deuh lai lo maw? Asiloah kan khua cio le kan holhte cio in dah zute bang mahkhur chung ah kan lu kan lei lai i leng kan chuah tik ahcun tihphang lemgmang le hawi hngar in dah kan um rih ko lai. Lai a timi nih cun Laiholh a simi poh cu cohlan awk a si ko lo maw? Khua kau deuh in zoh in khua fak deuh in ruah cio a hau ko.\nLai khualipi Laitlang khua pakhat i a um cu a tha, a dawh na ti ve ko lo maw ka dua Laimi\nNote : mah ca hi Laiforum biaruahnak chungin lakmi asi. Lian Cin nih cattialtu sinah hnatlaknak hal hnuah a thlahmi asi. Ka blok ah ka fim ve, a rel le theih a duhmi an um sual ah tiah.


City Loft ah Esther nih laksawng a hmu mi a inn an pek lio ah a inn kong a chimh mi le a hawi le nih lawmhpi nak bia an chimh mi – Thechinlungnews\nCity Loft ah Esther nih laksawng a hmu mi a inn an pek lio ah a inn kong a chimh mi le a hawi le nih lawmhpi nak bia an chimh mi\nLaksawng a hmuh mi inn an pek lio ah a hoi le nih lawmhpi nak bia tampi an chimh ve. Esther hi mi lungthin tha tuk mi a si, a inn kong zong mipi theih ding in a chimh cang. Myanmar Idol season 4 winner Esther caah laksawng, inhnak khan pahnih umnak apartment cu tlamtling tein a kut ah pek a si cang. Myanmar Idol ah Esther nih record pahnih a tuah i, cu hna cu, Nu lei ah Idol winner hmasak bik a si i, cun State chungah Idol in Myanmar Idol a si hmasak bik a si fawn. Esther laksawng an pek mi cu theih dih a si cang.\nKan chimh ti lailo, mipi nih theih an duh ngai mi pakhat Yangon ah apartment inn, ihnak khan pahnih umnak cu tlamtling tein a kut ah pek a si cang. Mah hi an chimhning ah cun kyat in ting 1200 a si. Atu apartment an peknak inn hi kawl mirum pawl umnak a si caah aman zong hi a tam ngai lai tiah an chimh mi zong si.\nEsther hi mah bantuk in inn laksawng a ngah mi kong ah Chin mi sin ah bia a chimh mi; Esther winner a si mi hi cu Chin mi caah thluachua bak a si ko. MMID season 4 ah winner a ngah tu Esther nih Idol laksawng a hmu mi yangon ah a inn kong a chimh. Kanu hi damlo ve mi a si caah, damlo bu in mi inn ah um a har ning a theih fiangtuk mi a si. Cucaah Chin mi damlo ruangah Yangon a kal mi poah nih nan duh ah cun ka inn hi ah free bak in nan um khawh tiah a chimh.\nBe the first to comment on "City Loft ah Esther nih laksawng a hmu mi a inn an pek lio ah a inn kong a chimh mi le a hawi le nih lawmhpi nak bia an chimh mi"


Trump bia chim mi nih mi tampi lungthin akuai ter; A rak tuar bak ko hi\nTu lio USA mipi nih an cei bik mi pakhat a si cang, mah bantuk bia a chim mi hi a ruang tampi a um. White House insider chim ning ah cun, President Trump nih Coronavirus, Black Lives Matters, Palik pakhat nih minak pa a that ruangah mah bantuk in USA ram chung buainak a chuak mi,\nAmericans economy caah fakpi in rian a rak ttuan cang mi, Coronavirus ruangah hrawh dih a si mi, Fake Media pawl nih fakpi in an soisel le thanchiat tawn mi vialte ruangah President cang cu a mood a off ngai tiah thei a si.\nAmah nih a chim ning ah cun, Zeiruangah dah mah vialte hi keimah cungah a tlung (‘why does everything always happen to me) tiin amah le mah a halpeng tiah a chim\nManhattan district attorney sin ah Trump tax zohkhawnak cu Supreme court nih nawl a pek, mah kong President Trump nih a vun thei bak cu, a thin huntuk a celh lo in, ‘This is about PROSECUTORIAL MISCONDUCT,’ We catch the other side SPYING on my campaign, the biggest political crime and scandal in U.S. history, and NOTHING HAPPENS” tiin Trump campaign ah buainak an tuah duh ruangah a puh hna\nJared Kushner , Hope Hicks, counselor to the president communications adviser Dan Scavino nih Trump mood thatter nak ding caah fakpi in an nih zuam. White House South Lawn ah 18 Wheeler truckers hna an au. Internal polling, survey Joe Biden cu a tei nai tiah an hmuh\nWhite House spokesman Judd Deere – “President Trump resilience, hope & optimism a si mi, The United States of America nih mah zawtnak hi kan halmi a si lo, natein mipi le kan ram economy nih fakpi in a tuar, Trump tangah “Transition to Greatness” a thleng lio a si tiah a chim. Credit-Foxnews\nBe the first to comment on "Trump bia chim mi nih mi tampi lungthin akuai ter; A rak tuar bak ko hi"


RONALDO LE MESSI NAK IN A THIAM DEUH MI LAIPA A UM. VIDEO – The Chinlung Post\nLaimi hi kan rak men hrimhrim lo, Dr Hre Mang biachimmi kha a hmantuk mi asi. Dr Hre Mang nih a rak chimmi cu, Laimi hi miphun dang sin ah kan chanbaunak a um lo. Nu hrin thluak siseh mui le sam zong ah miphun dang sin ah ningzak kan si lo. Kan i zuam ahcun miphun dang zong kan tei ko hna, kanmah nih in zeihmanh an rak si hlei lo tiah a rak timi kha a hman taktak mi asi.\nTulio vawlei cungah alaar bik mi cu Ronaldo le Messi hi an si. Anmah pahnih hi zapi nih theih cio bangin tulio vawlei cung bawlung chuih ahcun minthang bik le mipi uar bik mi an si. Hi hna pahnih kongah hin Laimi tampi zong kan ruahnak aidang cio hna. Tthenkhat Cristiano Ronaldo a thiam deuh tiah kan ti. Tthenkhat cu Lionel Messi a thiam deuh tiah kan ti ve.\nKanmah Chinmi or Laimi lawng siloin vawlei cung minung vialte zong nih biatak tein an i el lenmi asi. Hi hna pahnih kong i elnak ah Laimi zong aa velmi an um cang. Anmah pahnih konglam cu chim caih zongah a dai kho dingmi thil a si lo. Sihmanhsehlaw Messi le Ronaldo nih an tuah khawh mi pahrang vialte cu kanmah Laipa bak nih a tuah khawh ko cang.\nVideo a zoh cang mi zong kan um kho men, cun a zoh lomi zong kan um khawh caah video tiangin kan vun langhter chih. Amah hi Laimi chungah cun aturu bik a si ko lai ti usih law kan palh tuk theng lai lo. Mino te lawng asi rih. Hmailei ahcun Laimi Chinmi hmai ahngaltertu a si te lai timi hi hmuh khawh asi. Amah hi Khuathar Foundation team ah a ummi asi.\nAmin ah Lai Kulh tiah an timi asi. Tutan ah a thiamnak vun zoh tik ah vawlei cung bawlung a chuihmi tampi nih an thiam or an tlin bak lomi asi. Sihmanhsehlaw kanmah Laipa Laikulh nih cun fawi taktak in a tuah khawh dih. Uar hrimhrim a um tuk. Kanmah Laimi asi ruangah kan fak ding asi lo. Sihmanhsehlaw Laipa asi lo zongah a thiamnak vun hmuh ahcun fak lo awk hrimhrim a ttha lo.\nKanmah Laimi chungin hitluk tiang Skill angeimi hi cu dirkamh phu taktak mi an si. Acung kan chimcia bangin Messi le Ronaldo nak in kanmah Laipa hi a thiam deuh ko. Athiam deuh kan vun titik ah phundang in aruatmi zong kan um kho men, asinain khuaruahhar dingmi asi lo. Aruang cu Skill ah Messi le Ronaldo a tluk dih ko hna. Cucaah Messi le Ronaldo nak in a thiam deuh kan tinak asi.\nA sining a thiamnak hi hmur le ka siseh cabia holh nih a tlinh hrimhrim lo. Athiamtuk ti hi asi ko. Miphun dang vanhailo khi asi. Zeitluk indah a thiam timi cu nangmah tein vun zoh cio hmanh uh, na uar hrimhrim ko lai. Laimi chungah hi bantuk thiamnak angeimi hi kut dong sawh khim hmanh an um tawn lo. Laikulh nih athiamnak a vun hmuhsak mi zoh khawh asi. Video cu hika hi voikhat hmat law na zoh khawh lai\nTRUMP DIRKAMH SAN TLEIH DAWH ASI TI LO, RAK ZOH CIO TUAH UH


MP Ka Cuh Lai Na Timi Cu Hi Ruang Bak Ah Si Ko. Sifak Na Hlen Diam Hna – Lai Lungrawn Post\nMP cuh dingin timh lamhnak na ngeihtak komi a si cun kan lawmhpi tuk. Mino tein ramrian luh cu a fawi lo nain duh a nung i ram caah a thami thil a chuah pi khawh. 1. Khuate lei phaisa na bawmhmi hna ruangah na tinhmi a um ko lai tiah an rak ruah dihdiam cang. Atu ah MP ka lut lai na timi cu phaisa 20000 in Sifak pawl na hlen hna tinak a si.\n2. Vawlei cung ramtha bik Englang zongah sianginn kai na si bantuk in” Business man nih ram mipi le cozah influence ” tuah a tha lo timi na theih tuk ko bu ah Thantlang le Hakha peng mipi phaisa 20000 in influence tuah na timh mi hna hi a tha bak lo. Democracy phung he a kalhmi a si.\n3. USDP le CNLD an sunghnak dingah tiah Hakha le Thantlang peng khuate tiang cathanh na chuah peng. Atu cu an sungh cang tiah na ruah hnu ah MP ka cuh ve lai na timi cu milih chim lungput that lo taktak na si. 4.\nMipi cu MP ka tlin cun ka thlahlawh in Sifak kan bawmh hna lai tiah na hlen khawh men hna lai nain mifim cu na hleng kho hna lai lo. MP na tlin taktak cun Business tuah na ngah ti lai lo. Na tuah ko a si cun Democracy na duh loin pumpak caah na tuan sawh bia tinak si lai. Ramdawt lo cu mah dawt lo nakin a fak deuhmi a si. MP na cuh tak ding a si lo cun ka comment hi ka palh. na cuh tak cun ka comment a dik. Cattialtu: Mai Dawt Chin Sung\nNote: Mah hi Mai Iang Chin Sung timi nih comment in a pek chin mi a si. Cathlahtu nih amah tuh ning in a thlahmi si hrim lo timi nan theihthiamnak lai zong kan nawl fawn hna. Ka lawm.


AA Nih Kawl Ralkap Fak Tuk In An Kah Ve Tiin A Cihmh Ko Hi +Video -\nNa hmuh tawn cia mi asi ko lai kawl ram a dohmi pakhat cu asi ve ko ti hi a bia chimh le aum tu nih a langterh tawn ko. Mifim le ca thiam zong a si men ko lai a bia chimh le aa theih mi minung hna zoh tikah mi sawh le mihrut bantuk cu asi lai lo. Politics kong le ram kong ahcun a theih mi a tam taktak ve.\nAcaan ah keima hi Chin kan si a ti chin miphun siseh law a theih mi le a hngilh mi kan um ko lai caah a sining te zong chin media nih an tial bal ko hnga nain viokhat hman an tial balh lo caah chin miphun si dawh cu asi lo.\nA caan ah Ka Chin asi aa ti hoi i kawl ram that lo nak tete biatak tein a vun chimh hoi tikah KaChin pa maw asi tih ding tluk khi aa um terh than hoi. Kachin Media hna zong nih a kong lam an tial balh lai kan zumh lo. Kachin media tete zong a rel mi kan um ko lai.\nA Caan ah Rakhine dirhmun in bia aa chimh ter than asi nining hi a tu le tu in aa thlen lengmang kho mi asi caah theih awk ahar ngai. Kawl holh lawng tein bia achimh ve tikah tlangcung mi nih kan miphun asi ko kan ti khawh lo. Kawl holh nih le a thiam ngai ve hoi.


Salai Ceu Bik Thawng “Maw Bawipa Ka miphun luatnak le damnak caah kum 13 chung luhlinh in kaa pumpe ve. Asinain chirh khat hmanh hmai ka nawr kho lo ka nawrpi kho hna lo” – Chin World News Evening\nTuzaan Salai Ceu Bik Thawng le Saya Rung Kaw caṭial cu von rel ah lungthin nih a celh hrim lo. A hlei in Salai Ceu Bik Thawng caṭial hrimhrim cu von rel ah mitthli a hul. Lungthin a nuam hrimhrim lo. A tangleiah an caṭialmi kan ra taar.\nSalai Ceu Bik Thawng, “Maw Bawipa Ka miphun luatnak le damnak caah kum 13 chung luhlinh in kaa pumpe ve. Asinain chirh khat hmanh hmai ka nawr kho lo— ka nawrpi kho hna lo. Ka fimnak nih a tlinh lo. Ka thazang zong nih a tlinh lo. Ka ruahnak zong a maw. Cucaah thinlung thar, ruahnak thar le thazang thar hun ka pe hraam law tiah Salai Ceu Bik Thawng nih amah pumpak facebook a taar.\n“Lunglawmh nak Bia le Sual Thupha Cuai nak: A kaw daw tu le a ka vote tu Thantlang Peng Chin mi vial te sin ah Lung lawmh nak relcawk lo ka ngei. Kan biak mi Khuazing Pathian sin in Siangkiring Thluachuah um cam cin seh law, Nan tuan nan hawl nak cio ah tlamtlin hram seh.\n“Kei mah san tlai lo ruang ah asi ko tiah sual thupha cuai ta loin ka um khawh lo. A pathum nak si ding tiang in nan ka cuaithlir i nan ka vote nak cung ah lung lawmh nak rel cawk lo ka ngei.\n“Kanram le miphun dam nak caah Hmaba rian tampi kan ngei. Lungrual tein tan ti usih law, Zatial tlai buin Kamlo chuncha bang in dirh zungzal uh si tiah kan sawm hna. Politics ah dirhhmun pakhat ah nan ka cuai thlir ve caah lunglawmh nak in ka khat ko.\n“Kanram le miphun dam nak le zalen nak caah, Kan miphun covo caah, Federal Democracy caah, Tlukruan nak caah, Mah tein khuakhan Lairel nak caah, Chin Mino Thazang in Ram le Miphun Sersaim nak (Chin Youths for Reformation) caah, Level sang deuh le Step tampi ah mipi nih nan ka cuaithlir ve caah, Lunglawmh nak in ka khat ko. Hmailei Ramkhel ka lam thluan zong ah ka bawmhchan uh law, ka dirhkam zungzal uh tiah zangfah kan nawl hna. Lunglawmh nak tampi he LAIRAM daw ve tu Saya Rung Kaw @ Hmun Rhone Lian\nSaya Rung Kaw


Min aung hlaing nih a timi cu phunghram ningin an kallo cun chuh khawh si, – Hakha Cherry\nMin aung hlaing nih a timi cu phunghram ningin an kallo cun chuh khawh si,\nRalkap Le USDP Nih UEC Nih UEC An Buaimi Hna An Leh Cang Hna .Kawlram kum 2020 thimnak ah a sungmi usdp nih mee hrokhrol a um hrim tiah NLD cu sual an phawt hna i ralkap he i kop in UEC mee tawlreltu cu an buai hna. Ralkap bawi zik Min Aung Hlain nih naite ah a chimmi cu, tawhlainzi chan lio zongah mee pek ning a fello caah Aana, nawlngeihnak rak chuh a si cucaah tukum thimnak zong hi Ralkap nih nawlngeihnak hmang in nld cozah hi nawl ngeihnak kan chuh khawh thiam ko hna tiah a chim. Min aung hlaing nih a timi cu phunghram ningin an kallo cun chuh khawh si, a liamcia tawhlainzi chan kum 1974 le kum 1974 na-ouah-tah chan zongah nawl ngeihnak chuh an rak si hihi phung ninglo a rak si ruangah si cucaah tutan zong tuah khawh di a ti.\nSinain tutan kawlram thimnak kongah usdp le ralkap nih mee petu hna i an mee-vote zoh tikah citizen identity-card, hmatpungtin um lomi tam, hihi lih mee fir si, pitar le putar mee hlan kan pekmi zongah lih ai tel timi le mithi votes um timi hi tette tha a umlo tiah an timi cu fianternak an tuah.\nUEC chimmi ahcun kawlram thimnak ah kawlram chung ummi le rammi a simi kum 18 cung poh nih hmatpungtin-identy-card an ngeihlo zongah thlak khawh si timi phung um caah mee fir puhmi hi a si kholomi sual phawtnak si an ti ve.USDp le ralkap nih an i hrocernak hi tukum thimnak ah biapi in buaipi tlak si lemlo, tette tha usdp nih teinak tiangin votes an hmuh khawh zumh umlo, mee palhmi an khomh suat zongah an hmuhmi nih teinak le nawl ngeihnak chuh khawh tizng dirhmun a phakpi kho hna lailo, thlitu lak voihvoih he an i lo te ko lai.\nRalkap nih nawlngeihnak chuh khawh si tiah an i tlaihmi a liamcia kum i an rak tuahmi kha tutan ahhin hman ve an i timh cun loh si lai, thih lai kecheih an lo ve te lai.Cafang palh sualmi um cun phone si caah ka ruat thiam u.Credit-The Thantlang Post Network\nU.S ram kan phak hnu in Khrihfa nih U.S cozah sin ah lih kan chim rih ko lai maw?\nRam le mi phun a daw tak takmi president Trump dir hmun ah dir ve uh sihlaw kan duh ve cio lai maw?


President Trump nih "Kan Tei Cang" tiin Thawngthanh | THE CHIN EXPRESS\nPresident Trump nih “Kan Tei Cang” tiin Thawngthanh\nUS President Donald Trump nih, “kan tei cang” tiah TV in thawng a thanh cang.\n“Georgia ah vote 93% an rel cang i 2.5% leng in kan lonh caah a kan phann kho ti lai lo. North Carolina ah vote 95% an rel cang i 2% in kan lonh caah a kan phan kho ti lai lo.\n“Pennsylvania le Michigan zongah acheu leng an rel cang hna i 8% lengin kan lonh cang caah a kan phan kho ti lai lo. Wisconsin zongah kan tei ding a fiang cang. Cucaah kan tei cang, nan cungah kaa lawm,” ati.\nNain, a fiang taktak rih lomi si. Mah ca kan ṭial lio tiang ahcun Biden nih electoral vote 238 le Trump nih 213 an ngah. Biden nih 25 in a lonh, nain a taangmi state tam deuh ah Trump nih a hruai caah Trump nih “a kan phan kho ti lai lo, kan tei cang” a tinak hi si.\nMah ca kan tial lio tiang result: (apia) Biden 238 – 213 Trump (asen)\nGeorgia ah electoral college vote 16 um. North Carolina ah 15, Pennsylvania 20, Michigan 16 le Wisonsin 10 um. Mah state 5 fonh ah 77 um.\nTrump nih a chimmi state 5 ahhin teinak hmu tak sehlaw Alaska he cun 293 a ngah lai i a tei taktak ko lai.\nRampumpi ah electoral college vote 538 a um caah ahceu fai (270) a ngahmi paoh nih tei asi.\nNain, Pennsylvania le Michigan hi vote an relmi a tlawm tuk rih caah Trump nih a dongh tiang a tei lai ti chim khawh asi rih lo.\nNevada (6) cu Biden nih a tei lai fiang. Ruah lo piin Biden nih Pennsylvania le Michigan a tei sual cun Nevada he 280 a ngah lai i a tei lai. Mah ruang cun Biden nih “tei khawh kan si” ati peng ve rih i “kan sung” ati rih lo.\nMichigan le Pennsylvania result a fian hlan cu chim chung khawh asi lo. Mah state 2 result hi tuan ah a fiang lai lo ti zumh asi.


Kawlram le Democracy duh mi pawl caah thawngtha bak si cang\nPosted By: admin June 16, 2020\nKawlram tangka le Aung San hmangthlak kawngah thawngpang kan thei tawn mi cu thawngpang lawng lawng si ti lo in, a tak in kalpi a si cang lai.\nMah bantuk in kawlram caah a nunnak tian a pek mi General Aung San hmangthlak cu kawlram tangka ah cuanter ding mi cu kawlram mipi caah thawngpang sunglawi tuk mi a si\nMyanmar cozah nih tangka vialte ah General Aung San hmangtlak a cuanter dih cang lai. Tu kawlram kan hmang lio mi vialte hi General Aung San hmangthlak cuander dih a si cang lai tiah Central Bank Vice Chairman U Soe Min nih Naypidaw ah Press Conference tuahnak ah a chim\nTu kum chungah tuah dih an nih tim, natein an rian hi a tam caah zeibantuk dirhmun an va phan lai ti cu chim khawh a si lo. Aung San hmangthlak cuanternak tangka kyats 1000 ah January 4 ah tlamtling tein hmang a rak si cang i, Office khar lio a si caah mipi hmangkhawh ding in January 7 ah mipi sin a phan. Credit: Kumudra, 15.6.22020.\nBe the first to comment on "Kawlram le Democracy duh mi pawl caah thawngtha bak si cang"\nTih nung tuk cang, US zong nih a tuah tak tak cang ko lai hi\nA poi tuk ee!! Joe Biden santlaih lo tuk ruangah IS pawl an vun chuak than cang\nRussia nih zeitin a lehlai ti zoh si cang; British nih i dohnak ah ka tel ve lai a ti ve cang


Dr le Rev le Pastor hi biaknak lei maw an si hnga Uknak lei – TIMES OF CHIN NEWS\nDr le Rev le Pastor hi biaknak lei maw an si hnga Uknak lei\nPosted By: thawngthawng January 9, 2021\nUS president thim nak cu a dih cang. US um laimi Dr. Le Rev. Le Pastor pawl an bia nih khua a ka ruah ter mi cu hi Dr le Rev le Pastor hi biaknak lei maw an si hnga Uknak lei ti hi a si. Pathian dawtnak thawng in US ah kan fale politics lei a thei mi tampi kan ngei ko hna nain dai tein an um a ruang cu Rev le Pastor nih nan au kanh dih hna. Rev le Pastor rian cu thlarau tlau mi caah Pathian bia chim le thlacam a si lo maw?\nUS ah laimi kan fale gangster an tam,thlarau tlau cuahmah mi an tam tuk ko tung. Na chawva le na caan sunglawi kha kan fanu fapa caah hmang law zei tluk in dah a that hnga. Pumpak damnak a si hlei ah chungkhar, khrifabu, community le miphun damnak tiang a si hnga lo maw? Pathian nih a kan pek mi pahrang cio in rian kan tuan ahcun Pathian sunpar nak langh ter tu miphun kan si lai. Credit: Far Sung\nRelchih a duh mi caah >>>Twitter, Google le Apple pawl nih Conservative an tuahto dan hna cu a fak taktak. Ralkap nih mipi cungah crackdown tuah he aa lo cang. Twitter nih President Trump account an thahpiak hnuin Twitter bantuk a simi Parler ah a lungfah pitu an i thial thluahmah hna. A rannak in Google nih Google Play in Parler app cu a hlonh colh than. Apple zong nih an store in hlonh an timh rih.\nAn authawng (voice) a thawng chin lengmang sual lai ti an phang. An hlonhpiaknak hna ruang an chimmi cu buainak khua le bia an chim an khaang sual lai an ti. Ralkap tha lo nih a mipi a tuk a den hna i an zamnak kip zong ah thah le nawn ding a dawimi hna he aa lo cang. An tuahto ning hna cu a fak bak cang. By Luther Tin Hre


Dr. Sasa Nih NLD party kong a chimmi cu a fiang bak ko!\nDr.SaSa nih NLD Party sin lawngah aum ti bak asi ko hih!\nChin ramkulh NLD party an karh khawh nak hnga Central NLD nih palai i an hmanmi Dr.Sasa nih cun Chinram ah ramdang bomhnak hmangin thanchonak tampi tuah a duh nain, Rampi ah cozah a tuah kho ding party he lawng tuah khawh a si nak kong, miphun party nih a tiuh khawh mi a tlawmtuk nak kong cu Online i biachimnak ah mipi sinah a chim.\nDr.Sasa nih “Tlangcung party pawl nih cun ziangtik hmanhah rampi cozah an dirh kho lai lo. Thancohnak taktak tuah kho tu cu rampi ah cozah dirh khotu party lawng a si. Cu caah Chin mipi kan dih lakin rampi ah cozah dirh kho tu ding party lawng vote ding kan si. Zeicahtiah phung hrampi thleng hlan chung cu miphun party nih ramkulh ah tuah khawhmi taktak a ngei lo, an tuah khawhmi cu tlawmte lawng a si. Rampi ah cozah a dirhkhotu nih President a ttuan lai i, president nih ramthen le ramkulh cozah a dirh lai.\n“Cucaah rampi cazah dirhkhotu kan dirpi lo ah cun Chin ramkulh tthanchonak caah ramdang bomhnak phaisa rampi kan chawnhbiak cang mi zong ttihnung ah a cang kho. Party tuah tikah miphun le biaknak zong hmang ding kan silo. Kawl party ,tlangcungmi party tiah kan i ti hna i, kan i el hna tikah ningzak tuk kan si. Politics timi cu i huatnak ding a silo, kan i dawtnak langter tu ding a si deuh.\n“Nationalism timi miphun duhdawtnak cu thinlung in a racuakmi duhdawtnak taktak a si. Huatnak in a rak chakmi duhdawtnak a silo. Kei zong Chinram chin mipi ka duhdawt tuk ruangah ram nuam le ram tha in Chinram ah ka tlung i, kum 13 chung ti khawhtawk in rian ka rak ttuan. Cucu Chinram le chin mipi ka duhdawt tuk ruangah a si i, ka nunnak tiang pek in rian ka rak ttuan.\n“Tulio Myanmar politics kan zoh tikah party pakhat le pakhat i dohnak le i soiselnak a tamtuk tikah ngaih a chia ngai ngai. Party paKhat le pakhat dohkalh i, i soisel hi miphun duhdawtnak a silo. pakhat le pakhat dohkal ding a silo. Mipi nih kan theih i, kan fian dingmi cu rampi ah cozah a tuah khotu ding party lawng vote ding kan si. Zeicatiah rampi ah cozah a dirh khotu party lawng hi thanchonak taktak tuah khotu an si,” tiah a ti.


US Khrihfabu pawl nih 'Trump acozah refugee lak ngol timhmi' an lungtlin lonak an langhter | The Chin Express\nHome Ralzaam US Khrihfabu pawl nih ‘Trump acozah refugee lak ngol timhmi’ an lungtlin...\nUS Khrihfabu pawl nih ‘Trump acozah refugee lak ngol timhmi’ an lungtlin lonak an langhter\nUS — US khrihfabu tampi i funtomnak bu (CWS – Church World Service) nih ‘President Trump acozah nih refugee lak ngol a timhmi‘ kong an lungtlin lonak cathanh an chuah.\nCWS ahhin US Chinmi a bawm zungzaltu American Baptist Churches USA zong ai tel ve.\n“Trump acozah chungtel cheukhat nih hmai kum (FY2020) ah refugee pakhat hmanh lak ti lo dingin ruahnak an chuahpi, tiin Politico Pro nih a ttialmi kan hmuh cu CWS kan lau taktak,” tiah CWS nih an ttial.\n“Trump nih President a ttuan hnu in ralzaam lakmi milu zat 75% a tthumh cang. Hmai kum ah pakhat tak hmanh a lak lo chap ahcun Lahwahkah (DHS) interview a aung cangmi ralzaam thong tampi harnak an ton lai pinah, vawleipi sinah US mithmai a bi lai,” an ti.\nCWS President le CEO, Rev. John L. McCullough nih, “a pipu hna ram dangin a rami America rammi vialte hna thinlung ah tuni thawngpang nih launak le ngaihchiatnak a chuahter lai,” ati.\n“Harnak fak bik a tongmi ralzaam pawl dornak a petu ram kan si ti lo ahcun, America nih tlang cung i a ceumi khua a sinak tampi a thlau lai.\n“Ralzaam laknak progam khar cu ruah phak lo tiangin a chia i ttih a nung lai. US himnak, ramdang policy, ramchung ral le vawleipi sin i US mithmai a hnorsuan lai.\n“Harnak fak bik a tongmi ralzaam, biaknak hme pawl le kan ralkap hna he ral a do ttimi Iraq rammi pawl runven dingin bia kan tiammi hna vialte kan tlolh dih lai.\n“US cu ralzaam hna caah ruahchannak mei ceu siter dingin Hlutdaw (Congress) nih a rian a ttuan i Trump acozah hi a fial hrimhrim a herh.\n“A ra laimi kum tampi chung ralzaam laknak program um peng dingin Hlutdaw nih acozah hi thil dik tuahter hraam seh tiah thla kan cam,” tiah CWS President le CEO, Rev. John L. McCullough nih cathluan a chuah.\nKum 1946 ah Church World Service kan dirh thok in nihin tiang ralzaam, mipeem le umnak ngei lo pawl kan bawmh peng hna, ati.


P.Thawng Bawi Nih Charity Concert For CDF (Hakha) In Hmuh Mi Cu CDF Sinah Apek Cang\nMain Editor November 4, 2021 Leave a Comment on P.Thawng Bawi Nih Charity Concert For CDF (Hakha) In Hmuh Mi Cu CDF Sinah Apek Cang\nCHARITY CONCERT FOR CDF (hakha) tiin Oct.16.2021 ah favebook Live in Nan rak pek (Hlut) mi phaisa dihlak cu $30804.95 asi. Cu chung cun hmannak (Expense) kan zoh dih hnu ah a taang mi zaapi cu. 1. CDF Hakha le Thantlang fonhmi (USA) sin ah $5000 pek asi. 2. CDF hakha sin ah INR 1,271,480 kan pek khawh hna. Phaisa a rak thotu nan dih lak cung ah kan i lawm tuk. Bawipa nih lunun ngandamnak in pe cio hram hna seh. Concert a chuah khawhnak ding ah zaanghlei cawi in a ka bawmtu.\nThawng Pi Lian (Event Organizer) USA cun Hlasak in a ka bawmtu, DJi le Mang Hlei Tial, Band le sound le Light le a Dangdang vialte a ka bawmbik tuk, Thangbawiha (EME Record) Phaisa luhnak lei in a ka bawmtu, Pau Lam Piang (Kimo resturent) le Sui Ceu Lian (CCN) Europe lei in a rak ka bawmtu ka kawipa, Sui Lian (Norway) le Nawl Uk Lian Hlawnceu (Denmark), Cun a dangdang in a ka dirhkamhtu kan nu Dadeo, A bik in phaisa a petu nan dih lak. Nan zaapi te cung ah kaa lawm tuk. Love You All. Crd;P.Thawng Bawi Nov 3 Mindat-Matupi kar i kahnak ah Min Aung Hlaing Uico Pawl Tamngai An Thi Nihin Mindat-Matupi kar i kahnak ah MAH Uico Pawl tamngai an thi I CDF-Mindat in pakhat nih a nunnak a pek i Pahnih hliamhma an pu. Matupi in Mindat lei ah a kir tthan mi tank pahnih le ralkap motor 75 cu CDF-Mindat nih Mindat-Matupi kar lam hmunkhat ah an kah hna.\nCu kah nak ah cun Ralkap 10 tluk an thi i hliamhma pu mi an tam. CDF-Mindat lei in Pathum an hliam i pakhat cu a hliamhma a ngan caah a hmun ah a nunnak a liam. A dang pahnih hliamhma cu thinphan ding a um lo tiin CDF-Mindat chimphuan nak nawl ngei tu pakhat sin in kan theih. Source – CDF MINDAT SPOKESPERSON Chinram Chung Kahdoh Nak Afak Mizaw Phur Motor Ralhrang Nih Ankah Hna. Kalay pawngkam khua pawl hna cu ralhrang hna nih hriamngan in an kah hna an khua an tliktak dih tiah khuami sin in theih asi. Ni hin November 3 zing lei ah khan hriam ngan cu khuachung ah an kah inn lakah an tlak hna khuami chung zong in athi mi an um i khuami dihlak ti awk in an zam dih hna tiah theih asi.\nKhua in atli kho lomi khua ah kum upa deuh pawl an um rih, cu hliam atuar mi zong tamngai an tang rih men lai khuachung ah luh khawh asi ti lo caah thawngpang fiang tein theih khaw asi ti lo tiah khuami pakhat nih cun achim. Natchuang khua chung ah hin minung 3 hriamngan nih ahliam hna i hliam tuar va lak dingah akal mi Mizaw phur motor zong ralhrang nih an kah. Cun meithal kuan nih akhen mi hna valak dingin akal mi motor pakhat zong an kah i mi bawmtu 2 kuan nih akhen hna. Kalay- Gangaw lampi cung ah aum mi khua Sithar, ah um hmun akhuar mi ralhrang hna nih Natchaung, Nanmuang, Chuangkhuah, hrawng hi hriamngan in an kah lengmang caah kahnak achuah hi asi tiah khuami pakhat nih Khit Thit media sinah achim. Kalay- Gangaw lam pi ah hin Nov 2 thawk khan ralhrang hna le PDF ralkap pawl kahnak afah caah ralhrang hna nih hin Hriamngan he hme he khuachung kip an kah hna hi asi. Source: Khit Thit Media\nPDF Pawl Mitha Lo Kut In Pathian Nih Aven Hna →\n← Mipi Rungveng Tu Minung 3 An Tlaih Hna,Tlaihmi Chungah Minung 2 Thah An Tong


Vice President Mike Pence nih Donald Trump supporter tu vial te caah Thawngttha tlamtling phuang cang – Thechinlungnews\nVice President Mike Pence nih Donald Trump supporter tu vial te caah Thawngttha tlamtling phuang cang\nUS Vice President Mike Pence cu zahan zan ah Georgia senate run off ah campaign tuah ding in a va kal. campaign a tuah nak ah a bia chim mi cu hna angam tuk cang.mithmuh kuttongh in aa fiang dih cang ti ngam awk a si ko cang.\nVice President Mike Pence hi Senate President a si, Congress Joint Session ah session hruaitu a si lai. A duh ah cun swing state 7 buainak kongah vote a cohlang khawh i,\na cohlang lo kho. Super power a nei, Amah nawl a si. US constitution nih nawlneihnak sang tuk a pek mi a si. Mike Pence nih biakhiahnak a tuah cang mi hi zeibantuk court hman ah appeal tuah khawh a si ti lai lo\nZahan zan ah campaign nak ah a bia chim mi hrimhrim cu Democrat pawl caah cun thawngchia tuk,Trump supporter pawl caah thawngttha tlamtling a si ko cang. Khrihfa ram kip hmumkip nan thlacam nak tlam a tling cang, nan thawpi rak chuah cang uh.\nDemocrat media pawl nih mipi lungthin thleng i tim i, Mike Pence nih apu. Trump a kal tak tiah heh tiah an rak ttial mi cu lih le hrokhrawl lawngte a rak si dih ti aa fiang dih cik cek cang.\nGeorgia Rally ah, Mike Pence nih, ‘ evidence ttha tuk mi kan nei, a hlan nak in tehte ttha tam deuh mi nan hmuh chin chin hna lai, mah hi kan kamhhna, Teinak kan hmuh hrim lai tiah a chim\nHi bantuk in a chim lio ah hin mipi a au mi an tam tak tuk hringhran, nan rak hmuh ciao bang kha an si ko. Vice President Mike Pence a bia chim mi hi aa zum tuk, aa seihchiah tak tak ti theih khawh a si, a cawlcangh ning ah alang, a fiang tuk. Zahan zan ah Mike Pence bia chim mi a ngai mi poah nih fiangtein nan theih dih ciao dih ko kha. source- Mike Pence live video\nBe the first to comment on "Vice President Mike Pence nih Donald Trump supporter tu vial te caah Thawngttha tlamtling phuang cang"


Major-General Twan Mrat Naing le Asia Times Biaruahnak (Part-1 & 2) – THE CHINLAND POST\nKum 43 lawng a si rihmi Major-General Twan Mrat Naing cu Ramkomh Kawlram dothlennak ah a kum a no bik le hlawh a tling bikmi minung pakhat a si tiah chim khawh si. 2009 April thla ah Arakan Army (AA) cu mitlawmte in a rak dirh i a tu ahcun Kawlram pumpi tlangcung hriamtlai phu vialte lakah a ṭhawng bikmi hriamtlai phu khat a hun cang.\n2012 kum ah AA cu amah ram a simi Rakhine ramkulh caah dohthlennak tuah ding ah Kachin Independence Army (KIA) bawmhnak dirhthawk hnu in Kachin ram chaklei ah Kawl ralkap he a voikhatnak bik ral an tho. Cu lawng si lo, Shan ramkulh nichuah chaklei ummi Myanmar National Democratic Alliance Army (MNDAA) he bawm in Kawl ralkap a do lengmangmi an si.\n2020 February thla 1 thok in Kawl ralkap nih hramhram in uknak a lak hnu ah Kawlram hmun tampi ah buaibainak le hruhru hranghrang in cawlcangnak tampi a chuak, nain Rakhine ramkulh bel ahcun buaibainak a um [hraw] lo.\nAA le a ramkhel phu a simi United League of Arakan (ULA) cu Kawl ralkap he i zuamcawh (parallel) in anmah ram chungah mah tein uknak a ser cuahmah i a tu ahcun Rakhine ram chaklei cu a tlaih khawh cang.\nAA cu FCNCC Alliance pawl he riantuan in hawikomhnak a ngei mi a si. AA nih hin thazang tampi in raltuknak thok sehlaw Kawl ralkap hi fak ngai in a tuar lai tiah ruah a si.\nAsia Times i thawnglatu Bertil Lintner nih Major-General Twan Mrat Naing he nihin Ramkomh Kawlram ramchung buaibainak kong he pehtlai in a halmi (biaruahnak) a si.\n[The Chinland Post nih a tlakning in kan rak leh] – Part I\nAsia Times (#AT)- A luanciami 2020 thimnak thokin Kawl ralkap he kahdaihnak hnatlaknak ngeih hnu ah Kawlram hmun tampi ah buaibainak tampi a um ko nain Rakhine rampi cu a dai tiah chim khawh a si. A tu bantukin Rakhine ramkulh a daihnak hi zeitik tiang dah kan tlaih khawh lai tiah na ruahchan?\nTwan Mrat Naing (#TMN) – Kahdaihnak hi a hmunmi a si lo caah kan nih zong a dirhpi tak lo. Hi hnatlaknak hi zei can a nguh lai ti zong theih khawh a si lo. Asinain khat le khat miaknak a ummi le man a ngeimi hnatlaknak si kho seh ti kan duh.\nKawl ralkap nih hmun dang ah strategy phun khat in an kan tuknak um ko. Mah tein Biaceihnak nawl, ngunkhuai halnak le uknak nawl pawl hi kan mah tein kan i ser caah Kawl ralkap nih cun an kan zoh sawhsawh lai lo ti cu kan theih.\n#AT – KNU, KNPP le RCSS pawl he tah pehtlaihnak ṭha nan ngei maw?\n#TMN – AA cu a ṭangṭi hawi pawl i raltuknak ah lungtho tein aa tel kho i FPNCC i chungtel zong a si fawn. KNU, KNPP le a dang tlangcung hriamtlai pawl he zong pehtlaihnak ṭha kan ngei kho ko.\n#AT – Kawl ralkap nih hramhram in uknak a lak hnu in SAC i raldoh ningcang cungah tah zeitin na hmuh? Cabuai cung biaruahnak hi tah a chuak kho te lai maw a siloah hriamtlaih lawng in dah hmaihnor khawhnak lam a si?\n#TMN – SAC [Ralkap] i ngamdamnak lei a tawlrel dan zong hi a rawk tuk cang lawng siloin a sipuazi zong a rawk dih cang. Kan rampi zong hi ramkhel lei in kan zoh cun hrapcheu a thi cang. Palai kong he pehtlai zong in mah hlan nakin cohlan lo a ton caah ṭihnak in a khat cang. Cu lawng si loin a ralkap zong hmun kautuk ah a thlah cang hna [An i tuknak hmun le an dohnak hmun a kau tuk].\nKawl ralkap i harnak a laicer ah ka um ti hi aa thei lo nain a palhnak ruangah thim awk a ngei ti lo. A ralkap chung lila i buainak pawl le i rualnak a tlau, cun thlitu lakah a tlau ko lai. Asinain a thazang le a intuar khawhnak hi cu nek ding a si lo. A uknak pen khawhnak ding ahcun zei thil poah a tuah ko lai ti cu mithmuh kuttongh a si fawn.\nAtu bantukin huatnak in a khah lio caan ahcun Daihnak kong i ceih cu a si kho lai lo tiah ka ruah.\n#AT – Rakhine ram i a biapi bik party a simi ANP le NLD pehtlaikhnak hi tah zeitin na ruah?\n#TMN – NLD party nih 2020 thimnak hi a ningpi [landslide] in a tei ko nain a dirhmun a fek ti lo. Hruaitu hna zong an upa cang i ṭhanchonak a nuar tuk. Hmailei ruahchanawk a ṭha tuk ti lo i mipi ruahchannak zong he aa tlak kho ti lo. NLD nih hruaining phung thar a herh cang a siloah Kawlram mipi ṭhatnak ding caah remkhel lei thazang a ṭhawngmi phu kan herh ko.\nANP he pehtlai in cun SAC nih 2023 ah thimnak a tuah le tuah lo cungah aa hngat. Kawlram i a hmai kong cu a chia tuk i ruahdamh khawh a har ngaite. Kawl ralkap nih 2023 ah thimnak a tuah lo si ahcun ANP cu a dang party pawl, Independent pawl he ULA ah aa rak fonh kho men.\nBurmese General Major Twan Mrat Naing, also spelled Tun Myat Naing. is the current commander-in-chief of the Arakan army, an insurgent group operating in the state of Kachin, in Myanmar Burma The Arakan army has been led by Naing since its foundation in 2009, and maintains the rank of major general. Naing is of Arakanese origin and lives in Laiza, in the state of Kachin, where the temporary headquarters of the Arakan army are located. PUBLICATIONxINxGERxSUIxAUTxONLY KamilaxStepienx/xLexPictorium LePictorium0227715\nAsia Times (#AT)- AA nih Rakine ramkulh ca i aa ruahchanmi hi zalonnak maw a siloah Federal rampi chungin mah tein i uknak dah a si? Kawlram pi i hmailei aa sersiam laining hi tah zeitin na ruahchan?\nTwan Mrat Naing (#TMN) – Mah tein khuakhan lairelnak le uknak pen hi nationalism cawlcanghnak i a biapi bik tawhfung a si.\n#AT – AA hi nan thazang zeizah dah a si? Rakhine ram hi tah zeitluk tiang dah nan tlaih khawh cang?\n#TMN – 2009 AA kan rak thokin a tu tiang ah hin ralkap 30,000 leng hi kan cawnpiak cang hna. Tlangtlaknak lei le technology lei a thiammi zong tampi kan ngeih rih ko hna. Ralkap 70% hrawng hi cu a faktukmi raltuknak a temhing ciami lawngte an si. Kan ṭanṭimi phu pawl sin ah hin 5,000 in 6,000 tiang ralkap kan thlah hna. A tangmi ralkap hi cu kan mah Rakhine ram chungah kan zamh hna.\n#AT – Chin ramkulh chung i a ummi PDF pawl le Dothlennak he aa pehtlaimi phu pawl he tah nan i pehtlaihnak a ṭha maw?\n#TMN – Tutiang ahcun zeiti chimtlak pehtlaihnak a um tuk rih lo.\n#AT – Bangladesh hrambunh, Prothom Alo thawngzamhnak nih January thla 3 ah chuahmi tonbiaruahnak ah khan Muslim (Rohingya) mihphun i an nuhrin covo le rammi sinak covo ka dirpi ko tiah na ti. A si ahcun, Bangladesh ram um Rohingya Muslim ralzaam pawl rak kir ṭhannak kong le rammi an sinak nawl hi tah na hnatlakpi hna maw?\n#TMN – Rakhine ramkulh chung i a ummi pawl i an covo le rammi sinak nawl cu kan dirpi ko hna. Asinain, atulio ahcun ralzaam tamtuk an umnak hmun an kir ṭhan ahcun buaibainak a chuak khomi a si. Khoika umnak hmunhma poah kir cu mah duhthim tein a si ding si i vawleipi nih a tlangtlakmi phungning tein tuah a tha bik.\n#AT – Rakhine ram ah Muslim, Buddhist le Hindu remdai tein umṭi khawhnak ding ah an covo zeipawl dah a si?\n#AT – Rohingya Solidarity Organization (RSO) le Arakan Rohingya Salvation Army (ARSA) bantuk muslim phu pawl cungah tah zeitin na hmuhning si?\n#TMN – Kanmah le mah phuhnih karah zeibantuk pehtlaihnak hmanh a um lo. Remkhel lein kan zoh ahcun ARSA nakin RSO hi a upa deuh. Asinain, ARSA hi cawlcanghnak tampi a ngei kho i pehtlaihnak zong a ṭha deuh. ARSA hi cu Rakhine ram chung i a ummi zatlang hruaitu hna le Bangladesh i a ummi ralzaam camp hruaitu hna pawl a tuk zong kha zapi theih a si ko. Muslim fimthiamnak lei a ngeimi cheukhat nih ARSA kha a hnulei tlai (ကြိုးကိုင်) in kan caanchia chungah miaknak an chuah.\n#AT – Rakhine rampi i a pawngkam ram cu Bangladesh a si caah nawlngeitu pawl he nan i pehtlaihnak le ramri a rak lonhtu pawl (bianaah, Marma community le aa hlat deuhmi India) pawl sinah zeibantuk bia dah chim na duh?\n#TMN – Marma le Magh (The Mog of Tripura) pawl hi kanmah he [miphun khat] thi-khat tlangcungmi pawl an si ve. Kan cawlcanghning pawl hi ṭha tein an fiang i kan cungah zawnruahnak an ngei.\n#AT – Rakhine ramkulh buainak le Kawlram pi daihnak a hmuh khawhnak hnga a dang ram a simi Tuluk le Japan i a teltumnak hi tah zeitluk in dah a biapit? Tuluk le America an khuakhanning zuamcawhnak hi zeidah a lawh?\n# TMN – Theory in tuak cun a biapi tukmi teltumnak a si ko nain mithmuh kuttongh ahcun a buai ngai. Thlennak cu ramchung in tuah a hau i thlen khawhnak lam zong ramchung ah um deuh tiah kei ka mithmuh kuttongh a si. Kawlram sining cu tutiang a fiang lo. Cun, Tuluk le America zuamcawhnak hi cu kan mah caah santlaihnak a ngei lo i kan mah rian zong a si fawn lo. (Is not our concern).\n#AT – A donghnak bikah, zeiruang bik le zeitik caan in dah Kawl ralkap le a central uknak hi hriamtlaih in doh dingah lungthlehnak na ngeih?\n#TMN – Ramkhel lei aa ruang lomi le covo ngah khawhak ding caah Kawlram ah a thami ramkhel hmunhma a um lo. Kan covo hramhram in an kan chuttu sin ahcun kan duhmi a hal in hal ding a si lo timi kha ka dirhmun cu a si.\nKawl ralkap nih zeiti a ruah zong kha a poi ah ka chia lo. Kanmah kan van cu kanmah tein kan i sersiam ding a si. Kanmah tein kan ser lai i a miakmi thil kan hmuh ve lai. Keimah ka tinhmi cu Rakhine ram uknak nawl hi kanmah kutchung ah lak ṭhan in a dikfelmi le dirhmuh fek a ngeimi ramkhel dirhmun lak ṭhan hi a si. #\nPrevious UN nih Kawlram Palai Kong An Caih Lai\nNext US F-1 Visa Theihtlei: Kum fatin 40% an hlawhtling


TRUMP LEI NIH THAWNGTTHA TUK AN PHUAN CANG, UAR A UM BAK HIH – The Chinlung Post\nTRUMP LEI NIH THAWNGTTHA TUK AN PHUAN CANG, UAR A UM BAK HIH\nKan Ngol Bal Lailo. Kan pu Trump nih , kan ngol bal lailo a ti cang. Tutan ithimnak kongah siherhnak he mirang holh a rel kho ve lomi le, mi cheukhat an catialmi ah mirang ca an telhmi hna a relkho ve lomi caah ka theihtawk te le laica laiholh deuh longte in ka tialnak chan hi a si. Kei zong mirang holh ka thiam ve lo ti theihter hmasa kan duh hna.\nKan pu Trump le a bawmtu hna le Trump sihni pathum hna nih an chimmi cu , tutan thimnak hi lih le hrawkhrawl in an tuahmi kan hmuh chin lengmang. Tehte tha tampi a thongsang in ca kan ngeih ko an ti. Cu kan hmuhmi tehte hi biaceih zungah kan zohpiak u tiah kan I put I tehte tampi he ca kan chiah nain an cohlan duhlo. Cohlan hna sehlaw an zoh ahcun thildik cu an hmuh ko hnga.\nThil dik hi khawika ah dah a dir timi khi an I fiang ko lai an ti. Cun tutan thimnak ah UPS timi cakuat thilkuat phortu nih state dang in state dang an kuatmi cu kan hmuhchuah cang. Cun poll tuahnak in midang min le umnak fiar in thimfung thlaknak an tuah cucu, midang sinak covo firpiak cu a si. Thong 100 renglo hi tehte he kan um ko. Mithi cia thimfung an fiar cucu thlanmual congtu hna le sizungah ah an lak dah tilo, khawika dah an valak lai.\nKumtling lo le thimfung thlak a ngah lomi tampi an lem hna I an thlakter hna. Inn ngeilo kutdawh vakmi pawl thimfung an mah te thlakter silo in Democratic nih anmah thimfung caah an I lak an fiar.Video tehte tha tampi kan ngeih cang. Thimfung diklo phortu mi tampi tehte kan ngeih cang hna. Thimfung relnak seh zong nih Trump thimfung cu Joe Biden sinah a thial timi tehte athongsang in alanhter ko nain zeiruang thimfung hi an remhduh hnga lo, a hnu thil aithupmi a um cucu kan hlai lai an ti.\nThil dik a chuak te ko lai. Caan tampi kan ngeih ko. Trump nih a timi cu kan NGOL BAL LAILO a ti cang. We will never give up! Zeiruangah dah thimfung thlakmi le ID minthut an zoh duh hnga lo. Zeiruangah dah, Vote relnak seh nih a lanhter komi vote cu Trump ta kha Trump leiah chiahthan an duh hnga lo. An tuah bon an tuah zungzal ko hnga. Hihi biahalnak cu a si.Supreme court justice zongah kan dir than lai an ti. Credit:Joseph Thawng Z Ting\nZEIHMANH THILRI CHUAH MANH LOIN PU THAWNG HI TE INN A KAANG


FDA Nih Eidin Dawr Zuarmi Chekfelnak An Tuah I Nithla Luan Cang Mi A Tam Tiah An Chim – THE CHINLAND POST\nFDA Nih Eidin Dawr Zuarmi Chekfelnak An Tuah I Nithla Luan Cang Mi A Tam Tiah An Chim\nFDA Hakha siicheck/CW\nSalai CungCung|2020 January 26| Chin ramkulh chung ah ei ding dawr pawl FDA (Food & Drugs Association) nih chekfelnak an tuah hna i nithla, kum cang luan cang mi eidin pawl an tam tuk tiah FDA tuanvo ngeitu Dr.Joseph Van Bawi Uk sin in kan theih.\n“Dawr kip ah chekfelnak kan tuah i tam deuh kan hmuh mi cu nithla a luan cang mi a tam. Dawr 10 kan chekfel mi chung ah dawr 7 hrawng ah an um. Dawr kip kan kal tik ah nithla tha tein zoh hna uh tiah kan chim hna. Asinain tu ni tiang nithla a luan cang mi kan hmuh than peng. Dawr thil an cah mi hna zong nih nithla luan deng cang mi hna an phorh khawh men, cucaah dawr ngeitu pumpak zong nih tha tein an zohfel awk a si ve” tiah Dr. Joseph nih a chim.\nHakha ah dawr zuammi Lwin Lwin Oo nih “FDA nih dawr thil chekfelnak an rak tuah peng hi thil tha tuk a si. A ruang cu ei awk thlak lo mi hna cu zuar awk a tha lo. An mah nih chek an phlih mi hmanh kan chek ter hna” tiah a chim chap.\nHi bantuk in dawr kip chekfelnak an tuah hi Hakha ah thlahnih voikhat, pengkomh zung umnak Falam le Mindat ah thlakhat voikhat, ramkulh zapi khua kip ah kum khat ah voikhat tiin chekfelnak an tuah peng tiah kan theih. Ref.CW\nTags: FDA, Hakha Food Security\nPrevious CBC nih Chin Lungrualnak Meeting Auhmi Chin Cozah nih A Kham